J E G Y Z Ő K Ö N Y V

**Készült:** a Hajdú-Bihar Megyei Önkormányzat Közgyűlésének 2018. május 25-én 9.00 órakor kezdődő nyilvános üléséről, a Megyeháza Árpád termében (4024 Debrecen, Piac u. 54). Jelen van 23 fő közgyűlési tag a jegyzőkönyvhöz mellékelt jelenléti ív szerint.

Meghívottként jelen van: dr. Dobi Csaba jegyző, Már Norbert, a Közgazdasági Osztály vezetője, Maczik Erika, a Fejlesztési, Tervezési és Stratégiai Osztály Fejlesztési Csoportjának területfejlesztési referense, Kondor Erika jegyzőkönyvvezető, továbbá

- Kovács Ferenc tü. dandártábornok, a Hajdú-Bihar Megyei Katasztrófavédelmi Igazgatóság,

- Fülep Zoltán tü. ezredes, az Országos Katasztrófavédelmi Főigazgatóság,

- Korbeák György ügyvezető, a Hajdú Bihar Megyei Fejlesztési Ügynökség Nonprofit Kft.,

-Vámosi Gábor ügyvezető, az INNOVA Észak-Alföld Regionális és Innovációs Ügynökség Nonprofit Kft. ,

-Berki Judit végelszámoló, az Észak-Alföldi Regionális Fejlesztési Ügynökség Közhasznú Nonprofit Kft. „v.a.”,

- Tirpák Zsolt, a Debreceni Szakképzési Centrum,

- Pelyhéné Bartha Irén a Berettyóújfalui Szakképzési Centrum,

- Kabály Zsolt, a Magyar Turisztikai Ügynökség,

*-* Katona Lajosné, a Hajdú-Bihar Megyei Nyugdíjas Szövetség,

- Szőllős Sándor polgármester, Bocskaikert település képviseletében, valamint a sajtó képviselői.

|  |  |  |  |
| --- | --- | --- | --- |
|  | **Közgyűlési névsor:****Képviselő** | **Jelenlét** | **Képviselőcsoport** |
|  | Antal Szabolcs | igen | FIDESZ-KDNP |
|  | Bernáth László | igen | FIDESZ-KDNP |
|  | Bíró László | igen | JOBBIK |
|  | Bódi Judit | igen | MSZP |
|  | Buczkó József | igen | FIDESZ-KDNP |
|  | Bulcsu László | igen | FIDESZ-KDNP |
|  | Dombi Imréné | igen | FIDESZ-KDNP |
|  | Demeter Pál | igen | JOBBIK |
|  | Gál László Csaba | igen | JOBBIK |
|  | Gyula Ferencné | igen | MSZP |
|  | Kiss Attila | nem | FIDESZ-KDNP |
|  | Kocsis Róbert | igen | FIDESZ-KDNP |
|  | Koroknai Imre | igen | FIDESZ-KDNP |
|  | Kovács Zoltán | igen | FIDESZ-KDNP |
|  | Ménes Andrea | igen | FIDESZ-KDNP |
|  | Mohácsi László | igen | JOBBIK |
|  | Nagy Zsolt | igen | MSZP |
|  | Pajna Zoltán | igen | FIDESZ-KDNP |
|  | Rigán István | igen | JOBBIK |
|  | Simon Zoltán | igen | FIDESZ-KDNP |
|  | Tasi Sándor | igen | FIDESZ-KDNP |
|  | Timár Zoltán | igen | FIDESZ-KDNP |
|  | Tóth József | igen | DK |
|  | Vértesi István | igen | JOBBIK |

**Pajna Zoltán**

Köszönti a megjelent megyei közgyűlési tagokat, a meghívott vendégeket. Megállapítja, hogy a Hajdú-Bihar Megyei Önkormányzat Közgyűlése határozatképes, mert a 24 megyei közgyűlési tagból 22 tag van jelen. Az ülést megnyitja.

Kiosztásra került egy szóbeli előterjesztés, melyet 1. napirendi pontként javasol a napirendre felvenni. Javasolja a módosított napirend elfogadását. Megállapítja, hogy a napirendhez hozzászólás, javaslat nincs.

**Szavazásra teszi fel a módosított napirendet, amit a közgyűlés 22 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 18.05.25/0/0/A/KT

Ideje: 2018 május 25 09:10

Típusa: Nyílt

**Határozat; Elfogadva**

Egyszerű

**Eredménye Voks: Szav% Össz%**

Igen 22 100.00 91.67

Nem 0 0.00 0.00

Tartózkodik 0 0.00 0.00

**Szavazott 22 100.00 91.67**

Nem szavazott 0 0.00

Távol 2 8.33

**Összesen 24 100.00**

**34/2018. (V. 25.) MÖK határozat**

A Hajdú-Bihar Megyei Önkormányzat Közgyűlése a 2018. május 25-ei munka ülése napirendjét a következők szerint fogadja el:

1. A Hajdú-Bihar Megyei Önkormányzat Közbeszerzési Szabályzatának módosítása
2. Tájékoztató a Hajdú-Bihar Megyei Katasztrófavédelmi Igazgatóság 2017. évben végzett tevékenységéről
3. Tájékoztató a szakképzés helyzetéről Hajdú-Bihar megyében
4. Tájékoztató a közfoglalkoztatási program keretében Hajdúsámson Városában folytatott jó gyakorlatokról
5. Tájékoztató Hajdú-Bihar megye 2017. évi idegenforgalmi és turisztikai helyzetéről
6. A Hajdú-Bihar Megyei Önkormányzat 2017. évi költségvetési rendeletének módosítása
7. A Hajdú-Bihar Megyei Önkormányzat 2017. évi zárszámadásáról szóló rendelet elfogadása
8. A Hajdú-Bihar Megyei Önkormányzat 2018. évi költségvetési rendeletének módosítása
9. Jelentés a Hajdú-Bihar Megyei Önkormányzat és a Hajdú-Bihar Megyei Önkormányzati Hivatal 2017. évi belső ellenőrzéséről
10. Pályázat benyújtása a HUNG-2018 „a nemzeti értékek és hungarikumok gyűjtésének, népszerűsítésének, megismertetésének, megőrzésének és gondozásának támogatására” tárgyú felhívásra
11. A Hajdú-Bihar Megyei Fejlesztési Ügynökség Nonprofit Kft. 2017. évi számviteli törvény szerinti beszámolójának és 2018. évi üzleti tervének elfogadása, együttműködési megállapodás jóváhagyása, ügyvezetőt érintő döntések meghozatala
12. Tájékoztató az INNOVA Nonprofit Kft. 2017. évi számviteli törvény szerinti beszámolójáról, Felügyelő bizottsági tagok megválasztásáról
13. Az Észak-Alföldi Regionális Fejlesztési Ügynökség Nonprofit Kft. „v.a.” 2017. április 01. – 2018. március 31. üzleti évre vonatkozó számviteli törvény szerinti beszámolójának elfogadása
14. Tájékoztató a Hajdú-Bihar Megyei Vállalkozásfejlesztési Alapítvány 2017. évi működéséről, vagyoni, pénzügyi és jövedelmi helyzetéről szóló beszámolóról

**9.11-kor megérkezik Demeter Pál.**

**Szavazásra teszi fel a lejárt határidejű határozatok végrehajtásáról szóló jelentést, melyet a közgyűlés 23 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 18.05.25/0/0/A/KT

Ideje: 2018 május 25 09:12

Típusa: Nyílt

**Határozat; Elfogadva**

Egyszerű

**Eredménye Voks: Szav% Össz%**

Igen 23 100.00 95.83

Nem 0 0.00 0.00

Tartózkodik 0 0.00 0.00

**Szavazott 23 100.00 95.83**

Nem szavazott 0 0.00

Távol 1 4.17

**Összesen 24 100.00**

**35/2018. (V. 25.) MÖK határozat**

A közgyűlés a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 17. § (1) bekezdése alapján a következő lejárt határidejű határozatok végrehajtásáról szóló jelentést fogadja el:

27/2018. (IV. 20.) MÖK határozat, 29/2018. (IV. 20.) MÖK határozat, 30/2018. (IV. 20.) MÖK határozat, 33/2018. (IV. 20.) MÖK határozat.

1. ***napirendi pont***

„A Hajdú-Bihar Megyei Önkormányzat Közbeszerzési Szabályzatának módosítása”

**Pajna Zoltán**

A szabályzat módosítását a jogszabályi változásokból eredő módosítások átvezetése indokolja. Kéri a közgyűlés tagjait, tegyék meg hozzászólásaikat. Megállapítja, hogy hozzászólás, javaslat nincs.

**Szavazásra teszi fel a Hajdú-Bihar Megyei Önkormányzat Közbeszerzési Szabályzatának módosításáról szóló határozati javaslatot, melyet a közgyűlés 23 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 18.05.25/1/0/A/KT

Ideje: 2018 május 25 09:12

Típusa: Nyílt

**Határozat; Elfogadva**

Minősített

**Eredménye Voks: Szav% Össz%**

Igen 23 100.00 95.83

Nem 0 0.00 0.00

Tartózkodik 0 0.00 0.00

**Szavazott 23 100.00 95.83**

Nem szavazott 0 0.00

Távol 1 4.17

**Összesen 24 100.00**

**36/2018. (V. 25.) MÖK határozat**

A Hajdú-Bihar Megyei Önkormányzat Közgyűlése a közbeszerzésekről szóló 2015. évi CXLIII. törvény 27. § (1) bekezdése alapján

módosítja és a módosításokkal egységes szerkezetben elfogadja a Hajdú-Bihar Megyei Önkormányzat Közbeszerzési Szabályzatát, a határozati javaslat melléklete szerinti tartalommal.

A 36/2018. (V. 25.) MÖK határozat melléklete

**Közbeszerzési Szabályzat**

A Hajdú-Bihar Megyei Önkormányzat Közgyűlése (továbbiakban: Közgyűlés) a közpénzek hatékony felhasználásának átláthatósága és nyilvános ellenőrizhetőségének biztosítása, továbbá a közbeszerzések során a tisztességes verseny feltételeinek megteremtése érdekében a közbeszerzésekről szóló 2015. évi CXLIII. törvény (a továbbiakban: Kbt.) 27. §-ában meghatározott kötelezettségének eleget téve a közbeszerzési eljárások rendjéről az alábbi szabályzatot (a továbbiakban: Szabályzat) alkotja:

**1. A Szabályzat hatálya**

A Szabályzat hatálya kiterjed a Hajdú-Bihar Megyei Önkormányzatnak (továbbiakban: megyei önkormányzat, illetve ajánlatkérő) minden olyan árubeszerzésére, építési beruházására, építési koncessziójára, szolgáltatás megrendelésére, szolgáltatási koncessziójára, amelynek értéke a közbeszerzési eljárás megkezdésekor eléri, vagy meghaladja a mindenkori közbeszerzési értékhatárokat, valamint arra az esetre, ha az ajánlatkérő tervpályázati eljárást folytat le. E Szabályzat alapján kell eljárni azon beszerzések tekintetében is, melyekben a megyei önkormányzat közös ajánlatkérés keretében gesztori feladatokat lát el, vagy más ajánlatkérő(k) nevében folytat le közbeszerzési eljárást.

**2. A Szabályzat célja**

1. A Szabályzat alapvető célja, hogy a megyei önkormányzatnak a közbeszerzési folyamatban részt vevő valamennyi szervezeti egysége tevékenységét összehangoltan, a megyei önkormányzat érdekeinek figyelembevételével, az eddig szerzett tapasztalatokat felhasználva, a fogalmak egységes értelmezésével és a Kbt., valamint a hozzá kapcsolódó jogszabályok maradéktalan betartásával hatékonyan lássa el.
2. A Szabályzat további célja, hogy a Kbt. rendelkezéseivel összhangban az ajánlatkérő közbeszerzéseire vonatkozóan meghatározza:
* a közbeszerzés folyamatát;
* a közbeszerzések tervezését;
* a közbeszerzési eljárások előkészítésére és lefolytatására vonatkozó szabályokat;
* a szerződéskötés és a szerződések teljesítésével kapcsolatos feladatokat;
* a közbeszerzési eljárás egyes cselekményeiért, illetőleg az eljárás során hozott döntésekért felelős személyt, személyeket, illetőleg testületet, továbbá ezek felelősségi rendjét;
* a jogorvoslati eljárásban való képviselet rendjét;
* az éves statisztikai összegezés elkészítésére vonatkozó szabályokat;
* a közbeszerzési eljárások belső ellenőrzésének rendjét;
* a közbeszerzési eljárások dokumentálásának rendjét,
* az Elektronikus Közbeszerzési Rendszerben (a továbbiakban: EKR) történő közzététel rendjét, a használati jogosultságot.

2.3. Az elektronikus közbeszerzés részletes szabályairól szóló 424/2017. (XII. 19.) Korm. rendelet 6. § (11) bekezdése alapján a megyei önkormányzat nevében az EKR-tekintetében eljáró személy a jegyző, az EKR-ben történő regisztrációra jogosult személy a jegyző. Ezen személy(ek) jogosultak minden olyan dokumentumot az EKR-ben rögzíteni és erre engedélyt adni, mely az EKR-rendelet szerint kötelező, illetve amelyre az EKR-rendelet lehetőséget biztosít, beleértve az adatokban bekövetkezett változások rögzítését is.

**3. A Szabályzat jellege**

Jelen Szabályzattól a Kbt. alapján közbeszerzésnek minősülő beszerzések lebonyolítása során csak annyiban lehet eltérni, amennyiben erre a Kbt., illetőleg jelen Szabályzat felhatalmazást ad. Ahol jelen Szabályzat közbeszerzést említ, ott a külön jogszabályban meghatározott tervpályázati eljárást is érteni kell.

**4. A közbeszerzések tervezése**

1. A megyei önkormányzat a költségvetési év elején, legkésőbb március 31. napjáig éves összesített közbeszerzési tervet (a továbbiakban: közbeszerzési terv) köteles készíteni az adott évre tervezett közbeszerzéseiről. A közbeszerzési tervet az Önkormányzatnak legalább öt évig meg kell őriznie. A közbeszerzési terv nyilvános.
2. A közbeszerzési terv elkészítése előtt az Önkormányzat indíthat közbeszerzési eljárást, amelyet a tervben szintén megfelelően szerepeltetni kell. A közbeszerzési terv nem vonja maga után az abban megadott közbeszerzésre vonatkozó eljárás lefolytatásának kötelezettségét. Az Önkormányzat a közbeszerzési tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathatja. Ezekben az esetekben a közbeszerzési tervet módosítani kell, az ilyen igény vagy egyéb változás felmerülésekor, megadva a módosítás indokát is. Az éves közbeszerzési tervet az éves költségvetéssel együtt kell előkészíteni, s a költségvetési rendelet elfogadása után kell véglegesíteni.
3. Az éves közbeszerzési terv elkészítése a Hajdú-Bihar Megyei Önkormányzati Hivatal (továbbiakban: Hivatal) Jogi és Koordinációs Osztályának (továbbiakban: osztály) feladata.

A közbeszerzési tervben tervezett eljárásonként rögzíteni kell:

* a közbeszerzés tárgyát;
* a közbeszerzés tervezett mennyiségét;
* a közbeszerzésre irányadó eljárási rendet;
* a tervezett közbeszerzési eljárás fajtáját;
* a közbeszerzési eljárás várható megindításának idejét;
* a szerződés teljesítésének várható időpontját;
* pénzügyi forrást (költségvetési, vagy az Európai Unióból származó támogatás, saját bevétel, egyéb).
1. A közbeszerzési tervet, valamint annak módosítását (módosításait) az EKR-ben közzé kell tenni a terv, illetve a terv módosításának elfogadását követően haladéktalanul. A közzétételről a jegyző gondoskodik.
2. Az éves közbeszerzési tervet, illetve annak módosításait a megyei közgyűlés elnöke fogadja el, amelyről a lejárt határidejű határozatokról szóló jelentésben az elfogadást, módosítást követően tájékoztatja a Közgyűlést.

**5. A közbeszerzési eljárások előkészítése**

1. A közbeszerzési eljárás előkészítése az ajánlattételig (részvételi jelentkezésig) tart.
2. A közbeszerzési eljárások előkészítése különösen a következő feladatok elvégzését foglalja magában:
* eljárást megindító/ajánlati/részvételi/ajánlattételi felhívás elkészítése, szükség esetén módosítása;
* egyéb közbeszerzési dokumentumok összeállítása, módosítása;
* a közbeszerzési eljárás megindításához kapcsolódó adminisztratív feladatok ellátása;
* kiegészítő tájékoztatás (helyszíni konzultáció) biztosítása.
1. A közbeszerzési eljárások előkészítése az eljárásba bevont közbeszerzési tanácsadó, adott esetben felelős akkreditált közbeszerzési szaktanácsadó, a lebonyolító és/vagy a Munkacsoport feladata.
2. A Munkacsoport tagjai elsősorban a Hivatal köztisztviselői, illetve amennyiben a közbeszerzés tárgya megkívánja, külső szakértők, akik a beszerzés tárgya szerinti megfelelő szakismeretekkel és tapasztalattal rendelkeznek. A Munkacsoport tagjai a következők:
* legalább 1 fő pénzügyi szakértelemmel rendelkező személy;
* legalább 1 fő a közbeszerzés tárgya szerinti szakértelemmel rendelkező személy;
* legalább 1 fő jogi szakértelemmel rendelkező személy;
* legalább 1 fő közbeszerzési szakmai ismeretekkel rendelkező személy.

A Munkacsoport ülésén a tagokon kívül tanácskozási joggal részt vehet 1-1 fő közgyűlési tag is a közgyűlés képviselőcsoportjaiból.

1. A Munkacsoport munkájába a megyei önkormányzat közbeszerzési tanácsadót vagy a Közbeszerzési Hatóság által vezetett névjegyzékben szereplő, felelős akkreditált közbeszerzési szaktanácsadót vagy lebonyolítót (a továbbiakban együttesen: tanácsadó) vonhat be vagy megbízhatja, illetve jogszabályban rögzített esetekben megbízza a közbeszerzési eljárás előkészítési feladataival is. Amennyiben a megyei önkormányzat gesztorként közös ajánlatkérők nevében, vagy más ajánlatkérő nevében folytat le közbeszerzési eljárást, a Munkacsoport tagja lehet azon ajánlatkérő által delegált személy is, akinek nevében az önkormányzat meghatalmazás alapján eljár.
2. A Munkacsoport tagjait és a külső szakértő(ke)t a jegyző jelöli ki és kéri fel. A Közgyűlés képviselőcsoportjaiból tanácskozási joggal részt venni jogosult 1-1 közgyűlési tagot a jegyző a képviselőcsoport vezetőjén keresztül kéri fel. A Munkacsoport ülésén csak a képviselőcsoport vezetője által - szóban vagy írásban - megjelölt közgyűlési tag vehet részt.
3. A Munkacsoport tagjai és a tanácskozási joggal részt vevő közgyűlési tagok összeférhetetlenségi és titoktartási nyilatkozatot tesznek. Ha az eljárás során merül fel az összeférhetetlenség, erről a jegyzőt haladéktalanul tájékoztatnia kell, s megbízását vissza kell adni. Az összeférhetetlenséggel érintett személy pótlásáról a jegyző gondoskodik. Az új tag szintén köteles összeférhetetlenségi és titoktartási nyilatkozatot tenni. Az összeférhetetlenséget a Kbt. 25. §-a szerint kell vizsgálni.
4. A Munkacsoport tagjainak feladata az előkészítés tekintetében az adott közbeszerzési eljárás megkezdéséhez szükséges cselekmények elvégzése, így különösen:
* az adott közbeszerzéssel kapcsolatos helyzet- és piacfelmérés;
* a becsült érték meghatározása;
* a megfelelő eljárási rend és az eljárás fajtájának megválasztása;
* hirdetmény nélküli tárgyalásos eljárás kezdeményezése esetében a jogalap ellenőrzése, illetve helyes megválasztása;
* az eljárást megindító hirdetmény vagy közvetlenül megküldendő felhívás, hirdetmény nélküli tárgyalásos eljárás esetében kísérőlevél továbbá egyéb közbeszerzési dokumentumok elő-, illetve elkészítése, melyeken belül elsősorban
* a Kbt. 61. § (4) bekezdésében foglaltak vizsgálata,
* az alkalmassági szempontok meghatározása, ezek igazolási módjának meghatározása, kivéve azon eljárások esetében, ahol nem kötelező alkalmassági feltételeket előírni,
* a kizáró okok meghatározása,
* az értékelési szempontok, súlyszámok meghatározása,
* részletes szerződéses feltételeket tartalmazó szerződéstervezet elkészítése, jóváhagyásra való továbbküldése;
* az elkészült felhívás és egyéb közbeszerzési dokumentumok átadása a döntéshozónak véleményezésre,
* az elfogadott felhívás megjelentetése, illetve – adott esetben – az EKR-en keresztül történő eljuttatása az ajánlattételre felkértek számára,
* a felhívások, illetve dokumentációk és azok esetleges módosításának jóváhagyás céljára történő átadása a megyei közgyűlés elnökének illetve a Közgyűlésnek, amennyiben az jogosult az eljárást lezáró döntés meghozatalára;
* a megjelentetni kívánt hirdetmények esetében a Közbeszerzési Értesítő szerkesztősége által a hiánypótlásra visszaküldött anyagok javítása;
* javaslattétel az eljárást kezdeményező felhívás visszavonására;
* adott esetben konzultáció, helyszíni bejárás megtartása, jegyzőkönyvvezetés;
* az ajánlattételi (részvételi) szakaszban az ajánlattevők (részvételre jelentkezők) által feltett kérdésekre történő válaszadás;
* annak vizsgálata, hogy a közbeszerzés alapján kötött szerződés módosításának fennáll-e a Kbt. 141. §-a szerinti jogalapja, illetve a módosításról szóló hirdetmény elkészítése, feladása;
* előzetes vitarendezés esetén a vitarendezést kezdeményező részére a válasz elkészítése és megküldése, a többi érdekelt ajánlattevő részére pedig az erről szóló tájékoztató elkészítése és megküldése.

Tanácsadó bevonása esetén a Munkacsoport egyes feladatait a tanácsadó látja el a vele kötött szerződésben foglaltak szerint.

1. A Munkacsoport üléseiről emlékeztetőt kell készíteni.
2. Nem kell Munkacsoportot létrehozni, ha tanácsadó közreműködésével történik az eljárás lefolytatása és a tanácsadóval kötött szerződés alapján a tanácsadó feladatát képezi az 5.8. pontban rögzített valamennyi feladat teljes körű ellátása.
3. Amennyiben az eljárás előkészítésébe tanácsadó kerül bevonásra, az eljárást megindító hirdetmény jogszerűségét a tanácsadó ellenjegyzésével igazolja. Amennyiben tanácsadó az eljárás előkészítésébe nem kerül bevonásra, a Munkacsoport közbeszerzési szakmai ismeretekkel rendelkező tagja igazolja aláírásával az eljárást kezdeményező hirdetmény jogszerűségét.
4. Az eljárást megindító hirdetmények Közbeszerzési Hatóságnak történő elektronikus megküldéséről a jegyző gondoskodik.
5. Az előzetes vitarendezéssel kapcsolatos, a Kbt. 43. § (1) bekezdés b) pontja szerinti adatokat az előzetes vitarendezési kérelem kézhezvételét követően haladéktalanul közzé kell tenni az EKR-ben. A közzétételről a jegyző gondoskodik.

**6. Az értékelés szakasza**

1. Az értékelési szakasz az ajánlatok (részvételi jelentkezések) bontásától az eljárást lezáró döntés kihirdetéséig, közléséig tart.
2. Ez a szakasz magában foglalja az ajánlatok (részvételi jelentkezések) bontását, azoknak a Kbt. előírásai szerinti vizsgálatát, az ezzel összefüggő szükséges közbenső döntésekre a javaslat megtételét, az ajánlatok elbírálását és ezek eredményeként javaslat előterjesztését az eljárást lezáró döntés meghozatalára.
3. Az értékelés elvégzése a Bírálóbizottság (továbbiakban: Bizottság) feladata, melynek tagjait a megyei közgyűlés elnöke kéri fel, s feladataik elvégzésére megbízólevéllel rendelkeznek, melyet részükre a megyei közgyűlés elnöke ad ki. A Bizottság összeállításánál követelmény, hogy az eljárás lefolytatásához, a döntések előkészítéséhez szükséges szakértelem a Bizottság munkájában biztosított legyen. A Bizottság munkájában olyan szakemberek vehetnek részt, akik közül egy-egy fő a közbeszerzés tárgya szerinti, közbeszerzési, jogi, illetve pénzügyi-gazdasági szakértelemmel rendelkezik. Építési beruházás esetén a Bizottság tagja az építési beruházások közbeszerzéseinek részletes szabályairól szóló jogszabályban meghatározott követelményeknek megfelelő szakember is.

Amennyiben a megyei önkormányzat gesztorként közös ajánlatkérők nevében, vagy más ajánlatkérő nevében folytat le közbeszerzési eljárást, a Bizottság tagja lehet azon ajánlatkérő által delegált személy is, akinek nevében az önkormányzat meghatalmazás alapján eljár. A delegált tag a Bizottság munkájában megfigyelőként, vagy teljes körű szavazati joggal vehet részt, a delegáló ajánlatkérő döntése szerint.

1. A Bizottság tagjainak feladata a beérkezett ajánlatok (részvételre jelentkezések) értékelése során különösen a következőkre terjed ki:
* a szerződés teljesítésére való alkalmasság, alkalmatlanság vizsgálata,
* kizáró okok vizsgálata,
* az ajánlatok (részvételi jelentkezések) hiányosságainak megállapítása és ennek pótlására való felszólítás,
* a beérkezett hiánypótlási dokumentumok és válaszok ellenőrzése,
* tárgyalásos eljárás során a tárgyalás(ok) lefolytatása,
* adott esetben felvilágosítás kérése,
* kirívóan alacsony ellenszolgáltatást tartalmazó ajánlatok esetében indokolás kérése, az ajánlattevői oldalon felmerülő irreális kötelezettségvállalás kezelése, a beérkezett válaszok, indokolások megvizsgálása,
* annak megállapítása, hogy az ajánlat (részvételi jelentkezés) megfelel-e a felhívásban és az egyéb közbeszerzési dokumentumokban vagy jogszabályokban foglalt feltételeknek,
* javaslattétel a közbenső döntések meghozatalára a döntéshozó felé a kizárással, érvénytelenséggel kapcsolatban, különös tekintettel a hirdetmény nélküli tárgyalásos eljárások esetében az első, ún. ajánlati kötöttséggel nem terhelt ajánlatok érvényességére, érvénytelenségére vonatkozó javaslattétel;
* indokolt esetben a szerződéskötés időpontjának elhalasztása, melyről minden esetben tájékoztatnia kell a közgyűlés elnökét,
* az értékelési szempontok szerinti pontozás elvégzése,
* az eljárást lezáró döntés előkészítése, az arra vonatkozó javaslat előterjesztése a döntéshozó felé,
* az eljárás eredményét tartalmazó összegezés elkészítése és az EKR-en keresztül az ajánlattevőknek való megküldése, az eljárás eredményéről, illetve eredménytelenségéről szóló hirdetmény elkészítése.

Tanácsadó bevonása esetén a Bizottság a fenti feladatait a tanácsadó közreműködése mellett látja el a tanácsadóval kötött szerződésben foglaltak szerint.

1. A Bizottság tagjai megbízólevelük elfogadásakor összeférhetetlenségi és titoktartási nyilatkozatot tesznek. Nem fogadhatja el a megbízást az, akivel szemben összeférhetetlenség fennáll. Ha az eljárás során merül fel az összeférhetetlenség, erről a Bizottság elnökét haladéktalanul tájékoztatnia kell, s megbízását vissza kell adni. Pótlásáról a megyei közgyűlés elnöke gondoskodik. Az új tag a megbízólevele elfogadásakor szintén tesz összeférhetetlenségi és titoktartási nyilatkozatot. Az összeférhetetlenséget a Kbt. 25. §-a szerint kell vizsgálni.
2. Az eljárás során a Bizottság legalább egy bizottsági ülést köteles tartani. Az ülésekről jegyzőkönyvet kell készíteni. A Bizottság ülésén a megyei közgyűlés elnöke, továbbá – amennyiben a Bizottságnak nem tagja -, a felkért szakértő, illetve a tanácsadó tanácskozási joggal vesz részt.
3. Az értékelés során a Bizottságnak állást kell foglalnia az ajánlattevők (részvételre jelentkezők) alkalmassága, az ajánlat (részvételi jelentkezés) érvényessége tárgyában, és abban a kérdésben, hogy fennáll-e az ajánlattevő (részvételre jelentkező) vonatkozásában valamely kizáró vagy érvénytelenségi ok. A Bizottság valamennyi döntést igénylő kérdést részletesen, minden körülményre kiterjedően köteles vizsgálni.

Bármely döntés meghozatalára a Bizottság ezzel kapcsolatos álláspontját megfelelő időben köteles a döntéshozó elé tárni.

1. Az értékelés során mind a közbenső, mind pedig az eljárást lezáró döntés esetében a javaslattétel a Bizottság nevében kerül előterjesztésre, melyről a Bizottság tagjainak szavazniuk kell (nyílt szavazás). A Bizottság döntését egyszerű szótöbbséggel hozza meg. A Bizottság akkor határozatképes, ha tagjainak több mint fele az ülésen jelen van. Minden bizottsági tagot csak egy szavazat illet meg. Amennyiben a Bizottság valamely tagja a Bizottság többségi véleményével nem ért egyet, különvéleményét az adott ülésen készített jegyzőkönyvben rögzíteni kell.

**7. Döntéshozatal**

1. Az eljárást lezáró döntést a Közgyűlés, illetve az SZMSZ 2. sz. melléklete szerinti átruházott hatáskörben a megyei közgyűlés elnöke hozhatja meg.
2. Nem vehet részt a döntéshozatalban, akivel kapcsolatban fennáll a Kbt. 25. §-a szerinti összeférhetetlenség. Az összeférhetetlenséget a jegyzőnek kell jelezni.
3. Amennyiben kétszakaszos eljárás esetében az eljárást lezáró döntés meghozatalára a Közgyűlés jogosult, az első (részvételi) szakaszt lezáró döntést a megyei közgyűlés elnöke hozza meg.
4. Mind a közbenső, mind az eljárást lezáró döntésre a Bizottság tesz javaslatot a döntéshozónak. A döntéshozó a Bizottság szakvéleményét és javaslatát mérlegelve hozza meg a döntését. A döntéshozatal előtt kérheti, hogy jelenlétében a Bizottság újból üljön össze, s az esetlegesen felmerült kérdéseket közösen tisztázzák.
5. A közbeszerzési eljárás eredményét a döntéshozó állapítja meg. E nélkül az eljárás eredménye nem hirdethető ki.

**8. Szerződéskötés és a szerződés teljesítésével kapcsolatos feladatok**

1. A szerződések megkötésére, illetőleg a szerződéskötések ellenjegyzésére a kötelezettség vállalási jogkörrel, valamint azok ellenjegyzési jogkörével külön belső szabályozásban meghatározott személyek jogosultak. Ugyanez az eljárásrend követendő a szerződések módosítása esetén is.

Amennyiben a megyei önkormányzat meghatalmazás alapján más ajánlatkérő nevében folytat le közbeszerzési eljárást, a szerződés megkötésére és módosítására – eltérő megállapodás hiányában – a meghatalmazást adó ajánlatkérő által kerül sor.

1. A megyei önkormányzat nevében a közbeszerzési eljárás lefolytatását követően létrejött szerződést, illetve annak módosítását a megyei közgyűlés elnöke írhatja alá.

A közbeszerzési eljárás alapján megkötött szerződéseket – beleértve a Kbt. 9. § (1) bekezdésének h), i) és j) pontja szerinti szerződéseket is –, azok megkötését követően haladéktalanul közzé kell tenni az EKR-ben és a Közbeszerzési Adatbázisban (a továbbiakban: KBA). A közzétételről a jegyző gondoskodik. A szerződés szövege közérdekből nyilvános adat, annak nyilvánosságra hozatala üzleti titokra való hivatkozással nem tagadható meg.

1. A közbeszerzési eljárás lefolytatását követően létrejött szerződést a felek a Kbt. 141. §-ban foglaltak betartásával módosíthatják. Lejárt határidejű, vagy teljesített szerződést nem lehet módosítani.
2. Szerződésmódosítás esetén a módosítástól számított 15 munkanapon belül a hirdetmény megjelentetésének kezdeményezéséről a jegyző gondoskodik a Közbeszerzési Értesítő szerkesztőségénél.

Mind az EKR-ben, mind a KBA-ban közzé kell tenni a szerződés teljesítésére vonatkozó következő adatokat: hivatkozást a közbeszerzési eljárást megindító hirdetményre (hirdetmény nélkül induló eljárások esetében felhívásra), a szerződő felek megnevezését, azt, hogy a teljesítés szerződésszerű volt-e, a szerződés teljesítésének az ajánlatkérő által elismert időpontját, továbbá az ellenszolgáltatás teljesítésének időpontját és a kifizetett ellenszolgáltatás értékét a szerződés mindegyik fél - támogatásból megvalósuló közbeszerzés esetén szállítói kifizetés során a kifizetésre köteles szervezet - által történt teljesítését követő harminc napon belül. A közzétételről a jegyző gondoskodik.

1. Az eljárás eredményéről szóló tájékoztat érdekében az ajánlatkérő legkésőbb a szerződéskötést, vagy ennek hiányában az eljárás eredménytelenné nyilvánításáról vagy a szerződés megkötésének megtagadásáról szóló ajánlatkérői döntést követő tíz munkanapon belül hirdetmény feladását kell kezdeményezni az EKR-en keresztül. A hirdetmény feladásáról a jegyző gondoskodik.

**9. Az ajánlatkérő nevében eljáró és az eljárásba bevont személyek feladat és hatásköre, illetve felelősségi rendje**

1. A közbeszerzési tevékenység irányítása **a megyei közgyűlés elnökének** feladat és hatáskörébe tartozik, mellyel összefüggésben:
* felelős a közbeszerzési eljárások szabályszerű és határidőre történő lefolytatásáért, döntéseiért,
* elfogadja az éves közbeszerzési tervet, illetve módosításait, és erről a közgyűlést a lejárt határidejű határozatokról szóló jelentésben az elfogadást, illetve a módosítást követő ülésen tájékoztatja,
* a felhívás, illetőleg az egyéb közbeszerzési dokumentumok elfogadásával dönt az egyes közbeszerzési eljárások megindításáról,
* dönt az eljárást megindító felhívás visszavonásáról,
* dönt a szakértői közreműködő, tanácsadó igénybevételéről,
* felkéri a szakértőt, valamint a tanácsadót,
* engedélyezi a közbeszerzési eljárás külső szervezettel történő lefolytatását,
* felkéri a Bizottság tagjait,
* meghozza a közbenső, illetve a közbeszerzési eljárást lezáró döntést a Bizottság írásbeli szakvéleménye figyelembevételével,
* megköti a közbeszerzési eljárás alapján létrejövő szerződést, annak esetleges módosítását; azt az esetet kivéve amennyiben a megyei önkormányzat meghatalmazás alapján más ajánlatkérő nevében folytat le közbeszerzési eljárást,
* jóváhagyja az éves statisztikai összegzést,
* kijelöli a Közbeszerzési Döntőbizottság (továbbiakban: Döntőbizottság), illetve a bíróság előtti jogorvoslati eljárásban az ajánlatkérő nevében eljáró személyeket,
* dönt a Döntőbizottság, illetőleg bíróság előtti jogorvoslati eljárásban képviselendő álláspontról,
* megjelenteti az eljárás eredményét a lejárt határidejű határozatokról szóló jelentésben,
* dönt az Európai Bizottság jogsértésről szóló értesítésében megjelöltek orvoslásáról,
* amennyiben a megyei önkormányzat a költségvetési szerve által lefolytatni kívánt közbeszerzési eljáráshoz csatlakozik, illetve közbeszerzési eljárása során a megyei önkormányzat az intézménye nevében is eljár, az adott közbeszerzési eljárásra vonatkozó, a részt vevő felek között létrejövő megállapodást a megyei önkormányzat nevében aláírja,
* a fenti megállapodás aláírásáról a lejárt határidejű határozatokról szóló jelentésben beszámol a Közgyűlésnek.
1. A közbeszerzési eljárások szervezése, előkészítése, illetve a lefolytatás feltételeinek biztosítása **a jegyző** feladat és hatáskörébe tartozik, mellyel összefüggésben:
* felelős a közbeszerzési eljárásokkal kapcsolatos feladatok végrehajtásának megszervezéséért,
* kijelöli és felkéri a Munkacsoport tagjait,
* figyelemmel kíséri a közbeszerzési eljárások lefolytatását, rendszeresen ellenőrzi a közbeszerzési eljárásba bevont köztisztviselők és más személyek tevékenységét,
* kivizsgál minden közbeszerzést zavaró körülményt, és minden olyan esetet, amely annak eredményét befolyásolhatja,
* rendelkezik a közbeszerzésekkel kapcsolatos feladatok megosztásáról,
* gondoskodik a megyei közgyűlés elnöke által jóváhagyott közbeszerzési eljárásban a hirdetmény megjelentetéséről,
* az elektronikus hirdetmény-feladáson túl gondoskodik a szerződések teljesítéséről, illetve módosításáról szóló tájékoztatók megjelentetéséről a Közbeszerzési Értesítő Szerkesztőségénél, valamint a KAB-on,
* felelős a közbeszerzési szabályzat módosításáért, aktualizálásáért,
* felelős a közbeszerzési eljárásokkal kapcsolatos belső ellenőrzési tevékenység megszervezéséért, szabályszerű és hatékony elvégzéséért.
1. A**z osztály vezetőjének** feladat és hatásköre:
* felelős az éves közbeszerzési terv elkészítéséért, módosításáért,
* felelős a lejárt határidejű határozatokról szóló jelentés közbeszerzési vonatkozású részeinek előkészítéséért,
* kezdeményezi a közbeszerzési eljárások megindítását az éves közbeszerzési tervnek megfelelően,
* jogalap fennállása esetén megteszi a szerződésmódosításra vonatkozó intézkedéseket;
* felelős a Döntőbizottságnál indított jogorvoslati eljárás során az iratok határidőben történő megküldéséért, valamint a jogorvoslati észrevételek összesítéséért,
* felelős a közbeszerzési eljárás során keletkezett dokumentumoknak a Hajdú-Bihar Megyei Önkormányzati Hivatal Iratkezelési Szabályzatában meghatározottak szerinti dokumentálásáért,
* felelős az előző évben lefolytatott közbeszerzésekről szóló statisztikai összegzésnek a külön jogszabályban meghatározott határidő lejárta előtt történő összeállításáért.
1. A **Bizottság** elnöke felel a Bizottság munkájáért, annak hatékonyságáért, mellyel összefüggésben a következő feladat- és hatáskörrel rendelkezik:
* koordinálja a Bizottság munkáját,
* összehívja és vezeti a Bizottság ülését,
* biztosítja a Bizottság jogszerű működését;
* az osztályon keresztül előterjeszti a döntéshozó számára a közbenső, illetve az eljárást lezáró döntésre vonatkozó bizottsági javaslatot,
* intézkedik, ha azt tapasztalja, hogy a Bizottságon belül a titoktartási kötelezettség megszegésének gyanúja merül fel, illetve ha jelzés érkezik felé, hogy a Bizottság bármely tagjával kapcsolatban az összeférhetetlenség gyanúja merül fel.
1. **A Bizottság tagjainak feladatai és felelősségi köre:**

A Bizottság tagjai feladatait elsősorban a 6.4. pont tartalmazza. A bizottsági tagok a feladatukat az elvárható szakértelemmel és gondossággal, a közbeszerzésre, a közbeszerzés tárgyára vonatkozó jogszabályok, előírások és utasítások szerint kötelesek ellátni.

A Bizottság tagjainak felelőssége ezzel összefüggésben kiterjed minden olyan tevékenységre, melyek a Bizottság által elvégendő feladatokhoz kapcsolódnak.

A Bizottság tagjai különösen felelnek a közbenső és az eljárást lezáró döntést megelőző javaslatban és az eljárás értékelését tartalmazó szakvéleményben foglaltakért.

Bizottsági tag az ajánlattevőkkel (részvételre jelentkezőkkel), illetve alvállalkozóikkal az eredmény kihirdetéséig, közléséig sem szóban, sem írásban nem tarthat kapcsolatot, kivéve az adott közbeszerzéssel kapcsolatosan elengedhetetlen kapcsolattartást. Az adott közbeszerzéssel összefüggő megkeresés tényét haladéktalanul jelenteni kell. A Bizottság tagja a Bizottság elnöke felé, a Bizottság elnöke pedig a megyei közgyűlés elnöke felé tartozik bejelentési kötelezettséggel.

Abban az esetben, amikor a bizottsági tag egyéb munkaköri kötelezettségéből adódóan bármelyik ajánlattevővel (részvételre jelentkezővel), illetve alvállalkozóikkal munkakapcsolatban áll, és a személyes kapcsolattartás elkerülhetetlen a közbeszerzési eljárás alatt, akkor erről a körülményről a fentieknek megfelelően köteles tájékoztatni a Bizottság elnökét, illetőleg a megyei közgyűlés elnökét.

1. **A Munkacsoport tagjainak feladatai és felelősségi köre**

A Munkacsoport tagjai feladatait elsősorban az 5.8. pont tartalmazza. A tagok a feladatukat az elvárható szakértelemmel és gondossággal, a közbeszerzésre, a közbeszerzés tárgyára vonatkozó jogszabályok, előírások és utasítások szerint kötelesek ellátni.

A tagok felelőssége ezzel összefüggésben kiterjed minden olyan tevékenységre, melyek a Munkacsoport által elvégzendő feladatokhoz kapcsolódnak.

A Munkacsoport tagjai különösen felelnek a közbeszerzési dokumentumok szakszerűségért és a közbeszerzési szabályoknak való megfeleléséért.

A kapcsolattartásra a 9.5. pont utolsó két bekezdése az irányadó azzal az eltéréssel, hogy az ott meghatározottakat a jegyzőnek kell jelezni.

1. **A** **tanácsadó**

A tanácsadó feladatait és felelősségét a vele kötött szerződés tartalmazza. A szerződésben meg kell határozni a megyei önkormányzat részéről kijelölt szakmai, illetve közbeszerzési kapcsolattartót, akikkel a tanácsadó folyamatosan köteles konzultálni. A tanácsadó feladatai az adott közbeszerzés során az alábbiak lehetnek:

* az 5.8. pontban, valamint a 6.4. pontban nevesített azon feladatok, melyeket a tanácsadóval kötött szerződés a tanácsadó feladatai közé utal,
* felkérés alapján bármely közbeszerzési kérdésben szakvélemény készítése, tanácsadás, a közbeszerzési eljárások során mások által készített anyagok véleményezése a Kbt. előírásainak történő megfelelés érdekében,
* a közbeszerzési eljárás indításához szükséges feltételek meglétének ellenőrzése, hiányosság jelzése,
* az eljárást megindító hirdetmény ellenjegyzése, amennyiben az megfelel a közbeszerzésre, illetőleg a közbeszerzési eljárásokra vonatkozó jogszabályoknak,
* részvétel a Döntőbizottság előtti eljárásokban,
* jegyzőkönyvvezetés a Bizottság ülésein,
* a Bizottság írásbeli szakvéleményének és döntési javaslatának elkészítése.

Ahol a Szabályzat valamely dokumentum elkészítését említi, ott annak az érintettek részére történő megküldését is érteni kell.

A tanácsadó felelős a közbeszerzési eljárás jogszabályi előírásoknak megfelelő lebonyolításáért, szakvéleménye megfelelőségért. Ez alól csak akkor mentesül, ha a Közgyűlés, illetőleg a közgyűlés elnöke a tanácsadó írásbeli szakvéleménye ellenére jogszabálysértő döntést hoz.

A tanácsadó nem felelős továbbá a beszerzések műszaki-szakmai tartalmának meghatározásáért, az ezzel kapcsolatos kérdések megválaszolásáért valamint a műszaki-szakmai tartalom nem megfelelőségéből adódó következményekért, amennyiben szerződése ezen feladatokat nem tartalmazza.

**10. A közbeszerzési eljárással összefüggő jogorvoslati feladatok**

1. A közbeszerzésekkel kapcsolatos jogorvoslati eljárásokban a megyei önkormányzat jogi képviseletét a közbeszerzési eljárások lefolytatására megfelelő szakmai felkészültséggel rendelkező személy látja el.
2. Az ajánlatkérő közbeszerzési tevékenységével szemben a Közbeszerzési Döntőbizottság előtt indított eljárásban az ajánlatkérőt képviselő személyt a közgyűlés elnöke esetenként bízza meg.

**11. A központosított közbeszerzési rendszer keretében történő beszerzésekre vonatkozó eltérő szabályok**

11.1. A központosított közbeszerzési rendszer szolgáltatásaihoz tartozó csatlakozásról, valamint a rendszer keretében elérhető, a központi beszerző által kötött keretszerződések terhére történő megrendelésről – a megrendelés tárgyának megjelölésével – a közgyűlés elnöke dönt.

11.2. Az ily módon végrehajtott beszerzésekről a közgyűlés elnöke a megfelelően módosított közbeszerzési tervnek a Közgyűlés elé terjesztésével, a lejárt határidejű határozatokról szóló jelentésben tájékoztatja a Közgyűlést.

11.3. A központosított közbeszerzési rendszer keretében történő beszerzések esetében a jelen Szabályzat 5.-10. fejezetében foglalt rendelkezéseket – a 8.1. pont első bekezdése kivételével – nem kell alkalmazni.

**12. Az éves statisztikai összegezés elkészítése**

* 1. A megyei önkormányzat az éves beszerzéseiről külön jogszabályban meghatározott minta szerint éves statisztikai összegezést köteles készíteni, amelyet legkésőbb a külön jogszabályban meghatározott határidő lejártáig kell megküldenie a Közbeszerzési Hatóságnak.
	2. Az éves statisztikai összegezést a rendelkezésére álló adatok alapján és a jogszabályban meghatározott minta szerint az osztály készíti el.
	3. A közgyűlés elnöke – a jegyző útján – köteles gondoskodni arról, hogy az éves statisztikai összegzés a külön jogszabályban meghatározott határidő lejártáig a Közbeszerzési Hatósághoz megérkezzen. Ezzel egyidejűleg a jegyző gondoskodik az éves statisztikai összegzés KBA-ban történő közzétételéről.

**13. A közbeszerzések ellenőrzése**

* 1. A közbeszerzési eljárások a Szabályzat 9.2. pontja negyedik francia bekezdése szerinti ellenőrzése a FEUVE (folyamatba épített előzetes és utólagos ellenőrzés) rendszerében valósul meg, a Hajdú-Bihar Megyei Önkormányzati Hivatal Belső Ellenőrzési Kézikönyvében foglaltaknak megfelelően.
	2. A közbeszerzési eljárások belső ellenőrzését a költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet alapján kell végrehajtani. Amennyiben a megyei önkormányzat ellen indított jogorvoslati eljárásban, illetve fellebbezés nyomán bíróság az ítéletben a megyei önkormányzatot elmarasztalja, kötelező a felelősség megállapítása érdekében belső ellenőrzést lefolytatni.
	3. Az Önkormányzat belső ellenőri tevékenységét – megbízás alapján – belső ellenőr látja el. A megbízott belső ellenőr felelős a jelentésében foglaltak szakmai megalapozottságáért.
	4. Azajánlatkérő nevében eljáró, illetőleg az eljárásokba bevont személyek és szervezetek felelősségének megállapítása a Kbt. előírásaiba, illetve jelen Szabályzatban foglaltakba ütköző cselekmények miatt az alábbiak szerint történhet:
* a közgyűlési elnök a polgármesteri tisztség ellátására vonatkozó szabályok szerint;
* a jegyző a közszolgálati tisztviselőkről szóló törvény szabályai szerint;
* a Hivatalban dolgozó más dolgozók a közszolgálati tisztviselőkről szóló törvény, a Munkacsoport és a Bizottság tagjai esetében a rájuk vonatkozó munkajogi jogszabályok (pl. közalkalmazotti törvény, a Munka Törvénykönyve) szabályai, illetőleg megbízás esetén az erre vonatkozó szerződés szerint;
* a tanácsadó a vele kötött szerződés szerint.

**14. A közbeszerzési eljárás dokumentálása**

* 1. Az ajánlatkérő minden egyes közbeszerzési eljárását írásban köteles dokumentálni. A közbeszerzési eljárás előkészítésével, lefolytatásával és a szerződés teljesítésével kapcsolatban keletkezett összes iratot a közbeszerzési eljárás lezárulásától, illetőleg a szerződés teljesítésétől számított öt évig meg kell őrizni. Ha a közbeszerzéssel kapcsolatban jogorvoslati eljárás indult, az iratokat annak jogerős befejezéséig, de a
	Kbt. 46. § (2) bekezdése alapján legalább öt évig meg kell őrizni.
	2. A közbeszerzési eljárás során keletkezett dokumentumokat a Hajdú-Bihar Megyei Önkormányzati Hivatal Iratkezelési Szabályzatában meghatározottak szerint kell dokumentálni.

**15. Záró rendelkezés**

Jelen Közbeszerzési Szabályzatot a Közgyűlés a 36/2018. (V. 25.) MÖK határozatával fogadta el, rendelkezéseit 2018. május 28. napjától kell alkalmazni.

|  |
| --- |
| **Pajna Zoltán** |
| **elnök** |

1. ***napirendi pont***

„Tájékoztató a Hajdú-Bihar Megyei Katasztrófavédelmi Igazgatóság 2017. évben végzett tevékenységéről”

**Pajna Zoltán**

Köszönti Kovács Ferenc tü. dandártábornokot, a Hajdú-Bihar Megyei Katasztrófavédelmi Igazgatóság igazgatóját, valamint Fülep Zoltán tü. ezredest, az Országos Katasztrófavédelmi Főigazgatóság főosztályvezetőjét. Felkéri Kovács Ferenc tü. dandártábornokot tegye meg szóbeli kiegészítését.

**Kovács Ferenc**

Újra eltelt egy év és elmondhatja, hogy az igazgatóságnak meghatározó szerepe volt abban, hogy a megye lakossága biztonságban érezze magát. A lakossággal való széleskörű kapcsolattartásra nagy hangsúlyt fektettek azáltal, hogy minden kommunikációs felületen igyekeztek megjelenni annak érdekében, hogy a prevenció még eredményesebb lehessen. Figyelmet szenteltek a fiatalok tájékoztatására, valamint széles körben felhívták a figyelmet a szezonális veszélyhelyzetekből keletkező balesetekre.

A megyében a rendszeresített hivatásos állományuk létszáma 540 fő, akik 3 kirendeltségen, 4 helyi tűzoltó parancsnokságon, továbbá 2 őrsön teljesítenek szolgálatot, karöltve 27 önkéntes tűzoltósággal, 2 létesítményi tűzoltósággal, valamint 5 önkormányzati tűzoltó parancsnoksággal.

A megyét az elmúlt évben elkerülték a nagyobb méretű katasztrófák, a szélsőséges időjárási jelenségek, úgymint a felhőszakadás vagy a szélvihar, azonban a szabadtéri tüzek jelentős anyagi, természeti károkat okoztak. A vízrajzi és földrajzi jellemzők alapján a másik nagy kockázatot az ár-, és belvíz veszély jelenti. A megelőzés érdekében a veszélyeztetettségnek megfelelő területi és helyi polgári védelmi szervezeteket működtetnek, a mentőcsoportok és a települési polgári védelmi szervezetek hadrafoghatóságát pedig riasztási gyakorlatok keretén belül ellenőrizték.

A polgár védelmi szakterületi feladatrendszer egyik legfontosabb részét képezik az általános megelőzést szolgáló kockázati helyszíneket vizsgáló ellenőrzések.

Az ellenőrzések keretében vizsgálták többek között a rendkívüli téli időjárási helyzetek által veszélyeztetett kockázati helyszíneket, a települési vízelvezető rendszereket, az elhanyagolt állapotú, veszélyt jelentő fákat, fasorokat, valamint az árvizi védművek állapotát. 2017-ben több mint 1300 kockázati helyszínt ellenőrzött az igazgatóság. Az utóellenőrzéseken tapasztaltak alapján megállapítható, hogy a kötelezettek eleget tettek a javító intézkedésekben megfogalmazottaknak.

Tűzoltósági szakterület vonatkozásában a megye készenléti szerállománya, a Rába Heros fecskendők rendszerbe állításával jelentősen megújult, biztosította a gyors reagálóképességet és hatékony kárfelszámolást. 2017. évben az igazgatóság működési területén összesen 3813 tűzoltói esemény történt. A beavatkozást igénylő tűzesetek száma 961 volt, műszaki mentésre 1651 esetben került sor. A műszaki mentések mennyiségét jelentős mértékben meghatározta a viharkárok, fakidőlések és vízkárok elhárítása, amely az összes műszaki mentés 50%-át tette ki.

A tűzesetek megelőzése érdekében több, mint 25 alkalommal jelentek meg a helyi és országos rádiók és televíziók műsoraiban, az írott és internetes sajtóban. Közel 25.000 személy részére közvetlenül is felvilágosítást adtak a lakástüzek, szabadtéri tüzek és kéménytüzek veszélyeiről, azok megelőzéséről, továbbá az aratási és betakarítási munkákkal összefüggő veszélyekről.

A megyében négy önkormányzati tűzoltóság működik. Az elmúlt évben 448 esemény történt műveleti körzeteikben, amelyek felszámolását átlagosan 74%-ban önállóan hajtották végre. Ezek a beavatkozások segítették a hivatásos állomány munkáját, biztonságosabbá téve a megye tűzvédelmi helyzetét. Az igazgatóság területén 26 önkéntes tűzoltó egyesület működik, melyből 19 Hajdú-Bihar megyében, 7 pedig Szabolcs-Szatmár-Bereg megyében található. Kiemeli a kabai egyesület tevékenységét, amely 2017. év decemberében sikeresen teljesítette az éves minősítő gyakorlatát, ezzel 2018-ra is biztosították az önálló beavatkozás személyi feltételét. A vállalt 51%-os éves készenléti óraszámot túlteljesítették, az egyesület az év 64%-ában állt rendelkezésre a riaszthatóság tekintetében. Összesen 17 szervezet kötött együttműködési megállapodást a Hajdú-Bihar megye területén működő hivatásos tűzoltóságokkal. 2017. évi pályázatok lebonyolításában mind a 17 önkéntes tűzoltó egyesület indult és nyert el támogatást.

Hatósági szakterület vonatkozásában az igazgatóság és három kirendeltsége integrált katasztrófavédelmi hatóságként tűzvédelmi, iparbiztonsági és vízügyi, valamint vízvédelmi hatósági szakhatósági ügyekben járt el. Szervezetük célkitűzése továbbra is az volt, hogy egységes, módszeres jogalkalmazás során „szolgáltató” szemléletet valósítson meg.

Területi szinten változatlanul a nemzetgazdasági szempontból kiemelt beruházások tűzvédelmi és vízügyi engedélyezései, az ezekkel kapcsolatos egyeztetések jelentettek fontos feladatot a hatósági állomány részére. Jelentős beruházás volt a Thyssenkrupp gyártócsarnok létesítése, a FAG csapágy gyártó üzem építése is. A leggyakrabban előforduló tűzmegelőzési szakhatósági eljárások az alábbiak: építésügyi hatósági eljárások; működési engedélyezési eljárások; telepengedélyezési eljárás; zenés, táncos rendezvény engedélyezési eljárás; a szociális, gyermekjóléti és gyermekvédelmi szolgáltatók és intézmények hatósági nyilvántartásba történő bejegyzése; pirotechnikai tevékenységgel kapcsolatos engedélyezési eljárás; **utak építési, forgalomba helyezési eljárása.** Az ellenőrzések tapasztalatai és a javító intézkedések alapján megállapítható, hogy a megye tűzvédelmi helyzete megfelelő.

Iparbiztonsági szakterület vonatkozásában a megye közigazgatási területén 41 veszélyes üzem található, amelyből 5 felső küszöbértékű-, 10 alsó küszöbértékű és 26 küszöbérték alatti. Az igazgatóság felügyelte a veszélyes anyagokkal foglalkozó és küszöbérték alatti üzemeket. Ellenőrizték a közúti-, vasúti- és légi veszélyes áruszállítást. A megelőzést előtérbe helyezve, a társhatóságok bevonásával megyei és regionális ellenőrzéseket szerveztek, valamint végrehajtották az országos ellenőrzési akciókat. A veszélyes áru szállítására vonatkozó követelmények betartatása érdekében rendszeres közúti-, vasúti- és légi szállítás ellenőrzést hajtottak végre. A veszélyes áruszállítással összefüggésben összesen 68 hatósági eljárást folytattak le. A felmerülő hiányosságok megszüntetése nagymértékben hozzájárult mind a közlekedés-, mind a lakosság biztonságának növeléséhez. A létfontosságú rendszerek és létesítmények azonosításáról, kijelöléséről és védelméről szóló 2012. évi CLXVI. törvény felhatalmazása alapján az igazgatóság a jogszabályban foglalt feladatait és kötelezettségeit az elmúlt időszakban maradéktalanul teljesítette. 2017. évben szélsőséges időjárásból adódó lakossági fogyasztói kiesések (áramszolgáltatás, ivóvíz ellátás) Hajdú-Bihar megye illetékességi területén nem jelentkeztek, ugyanakkor a szolgáltatókkal együttműködve felkészültek az ilyen jellegű feladatok gyors, szakszerű megoldására. A hatósági eljárások eredményeképpen a közszolgáltatásban zavar, kiesés nem történt, illetve lakossági panasz vagy közérdekű bejelentés nem érkezett.

Vízügyi és vízvédelmi hatósági szakterület vonatkozásában 2017-ben is főként a közüzemi és saját célú vízellátás, szennyvíztisztítás és elvezetés, mezőgazdasági vízellátás és vízilétesítményei, ipari üzemek, ár- és belvízvédelmi művek, vízrendezési vízimunkák, létesítmények, vízhasználatok engedélyezése volt a jellemző. Nemzetgazdasági szempontból kiemelt beruházás megvalósításához kapcsolódó vízügyi, vízvédelmi hatósági eljárás 105 esetben volt, melyből 41 ügyben saját hatáskörben történő engedélyezés, 64 esetben pedig szakhatósági közreműködés volt. Összesen 6 településre vonatkozóan volt ideiglenes közszolgáltatói kijelölés az elmúlt évben. Az igazgatóság kiegyensúlyozott, tudatos és takarékos gazdálkodást folytatott. A műszaki fejlesztésnek köszönhetően 5 új RABA gépjármű fecskendővel gyarapodtak.

Célkitűzéseik: professzionalitás, hitelesség, elkötelezettség a megye lakosságának védelmében. Az önkéntes tűzoltó egyesületek tevékenységének támogatása, valamint a mentő tűzvédelemben történő szerepvállalásának erősítése, mind szakmai mind pedig anyagi eszközökkel. A veszélyhelyzet-megelőzési tevékenység széles körben történő terjesztése, a lakosság öngondoskodási képességének erősítése, az eredményes tűzvizsgálatok számának fenntartása. A katasztrófaveszélyekre való hatékony felkészülés a védelmi igazgatásban érintettek széleskörű bevonásával, kiemelt figyelem az önkéntesek felkészítésére, szoros, hatékony együttműködés fenntartása a társszervekkel, illetve az alapfeladatok zökkenő mentes ellátását biztosító likviditási helyzet megteremtése, fenntartása.

**Pajna Zoltán**

Felkéri Fülep Zoltán tü. ezredest értékelje a megyei szervezet elmúlt évi munkáját.

**Fülep Zoltán**

Az Országos Katasztrófavédelmi Főigazgatóság nevében elsőként szeretné megköszönni azt a támogatást, melyet a megyei szervezet részére nyújtottak. Az igazgató úr által elmondottak jól szemléltették azt a munkát, melyet a megyei kollégái végeztek. A központ által kitűzött feladatokat jól, az elvárásoknak megfelelően végezték el. De nem csak az a fontos, hogy a központ által meghatározottak teljesüljenek, hanem az is, hogy a lakosság elégedett legyen a tevékenységükkel. Elmondhatja, hogy a lakosság elégedett a munkájukkal, negatív visszajelzést nem kaptak.

Elhangzott, hogy rendkívüli esemény nem történt a megyében, viszont a beavatkozások száma jelentősen megnövekedett, mely országos viszonylatban is jelentős terhet rótt az állományra. Kiemeli az önkéntesség fontosságát, hiszen a hivatásos állomány önmagában nem tudná ilyen színvonalon ellátni a feladatokat. Az önkéntes szervezetekkel nagyon jó kapcsolatban állnak, aktívak és a továbbiakban is számítanak a munkájukra. Megköszöni az önkormányzatok segítségét, mellyel az önkéntes szervezetek, valamint a hivatásos állomány munkáját támogatták.

***Kérdés***

**Rigán István**

Megkérdezi, milyennek látják a MÁV tűzvédelmi tevékenységét, illetve milyen kapcsolat van az igazgatóság és a MÁV között.

**Kovács Ferenc**

A MÁV debreceni pályaudvarán kb. két hónappal ezelőtt történt egy tűzeset, melynek során egy személy vagon égett ki. A tűz oltása során voltak nehézségeik, mivel a telephelyen lévő oltóvíz biztosítása nem volt folyamatos, ezért megkereséssel fordultak mind az országos, mind a helyi vezetéshez, melyben nyomatékosan kérték, hogy a tűzoltáshoz szükséges berendezések karbantartásáról gondoskodjanak. Bízik abban, hogy ezt követően a pályaudvar területén lévő tűzcsapok karbantartása megtörténik.

***Hozzászólások***

**Mohácsi László**

Szakmailag professzionális előadást hallhattak, a fülében cseng, ami az elmúlt évi előadáson hangzott el a Londoni tűzvésszel kapcsolatban, miszerint „ez nálunk nem történhet meg”. A Jobbik képviselőcsoport nevében megköszöni azt a lelkiismeretes munkát, melyet nap, mint nap a katasztrófavédelem munkatársai végeznek. Felemelő, egyben felelősségteljes munkát végeznek, melyet alapos mentális és fizikai munka előz meg, hogy szembe tudjanak nézni a hétköznapok tragédiáival és ezért köszönet jár valamennyi munkatársnak.

**Antal László**

Megköszöni azt az áldozatos munkát, melyet a szakhatóság munkatársai végeznek. Külön megköszöni azon munkatársak munkáját, akikkel munkakapcsolatba kerültek a polgármesteri hivatal pályázatain keresztül.

**Pajna Zoltán**

Felkészült állomány, rendezett műszaki háttér jellemzi az igazgatóságot, az élet azonban furcsa helyzeteket teremt, bármikor történhetnek tragédiák, ezért ezek megelőzésére kell koncentrálniuk. Fontos, hogy sok önkéntes segíti a katasztrófavédelem munkáját, melyet ezúton is megköszön, illetve azoknak az önkormányzatoknak is megköszöni, akik támogatják a szervezeteket. Megköszöni az igazgatóság áldozatos munkáját. Megállapítja, hogy az előterjesztéshez további hozzászólás, javaslat nincs.

**Szavazásra teszi fel a Hajdú-Bihar Megyei Katasztrófavédelmi Igazgatóság 2017. évben végzett tevékenységéről szóló melyet a közgyűlés 23 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 18.05.25/1/0/A/KT

Ideje: 2018 május 25 09:42

Típusa: Nyílt

**Határozat; Elfogadva**

Egyszerű

**Eredménye Voks: Szav% Össz%**

Igen 23 100.00 95.83

Nem 0 0.00 0.00

Tartózkodik 0 0.00 0.00

**Szavazott 23 100.00 95.83**

Nem szavazott 0 0.00

Távol 1 4.17

**Összesen 24 100.00**

**37/2018. (V. 25.) MÖK határozat**

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 18. § (1) bekezdés c) pontjára figyelemmel

1./ a Hajdú-Bihar Megyei Katasztrófavédelmi Igazgatóság 2017. évben végzett tevékenységéről szóló tájékoztatót elfogadja.

2./ A közgyűlés felkéri elnökét, hogy határozatáról a Hajdú-Bihar Megyei Katasztrófavédelmi Igazgatóság igazgatóját tájékoztassa.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2018. június 5.

1. ***napirendi pont***

„ Tájékoztató a szakképzés helyzetéről Hajdú-Bihar megyében”

**Pajna Zoltán**

Köszönti Pelyhéné Bartha Irént, a Berettyóújfalui Szakképzési Centrum, valamint Tirpák Zsoltot, a Debreceni Szakképzési Centrum főigazgatóját. Felkéri Pelyhéné Bartha Irént, tegye meg szóbeli kiegészítését.

**Pelyhéné Bartha Irén**

A Berettyóújfalui Szakképzési Centrumhoz 13 tagintézmény tartozik, ezekben a tagintézményekben színes a képzési paletta. Az elmúlt években a „szakképzés a gazdaság szolgálatában” volt a jelszavuk, mivel a gazdasági fejlődés üteméhez igazodó, a munkaerő piaci igényekhez rugalmasan és gyorsan alkalmazkodó szakemberképzést kellett bevezetniük. Több évtizedes lemaradást igyekeznek behozni és türelmet kér minden szereplőtől, mert nem biztos, hogy azonnal látványosak az eredmények. A leendő munkaadók olyan alapkompetenciákat várnak el, mint kreativitás, együttműködés, problémamegoldás és hálózati gondolkodás és ezekre nagyobb figyelmet kell majd fordítaniuk. Szükségessé váltak a szakképzésben a tartalmi változtatások, illetve a beiskolázási marketing tevékenységek (pl. pályaorientáció), melyek szemléletváltozáshoz vezettek és ezek által népszerűsítették a szakképzést. Fontos az élethosszig tartó tanulás, a helyi munkaerőpiac igényeihez való rugalmas alkalmazkodás. A szakmák éjszakája program keretében országosan 167 településen, 456 intézményben, 4581 izgalmas és szórakoztató program várta az érdeklődőket. A berettyóújfalui szakképzési centrum tagintézményeiben 15 helyszínen, 185 programon, 2298 résztvevőt regisztráltak. A szakképzés népszerűsítése érdekében több országos, megyei és helyi rendezvényen vettek részt. (Mi a pálya, Bihari számadó Napok, SzakmaTúra – Centrumban a jövő(d)!) Továbbá részt vettek a „Szelet a vitorlába” megyei pályaválasztási kiállításon. Törekednek a vállalati igényekre gyorsan reagáló képzések, illetve duális képzések biztosítására, melynek lényege, hogy a diákok ne csak a tanműhelyekben, hanem a gyakorlati helyeken, az igényeknek megfelelően válasszanak szakmát és mielőbb kapcsolódjanak be a gazdaság vérkeringésébe. A munkáltatókkal kötött együttműködési megállapodásokkal is a diákok elhelyezését segítik.

Infrastrukturális fejlesztések keretében saját költségvetésből 2017. évben iskola felújításokra került sor 105 M Ft összegben, mígiskolai eszközbeszerzésekre 184 M Ft-ot fordítottak. (informatikai eszközbeszerzésre: 102 M Ft, demonstrációs termek kialakítására: 14 M Ft)

Tanműhely fejlesztésekre 68 M Ft összegben, míg iskolabútor beszerzésekre (tantermi, közösségi tér, illetve zöld környezet kialakítása) 195 millió forint összegben került sor. A pedagógusok továbbképzésére (informatikai továbbképzés) 4 M Ft-ot biztosítottak. Ezen kívül sor került defibrillátor vásárlására 5 tagintézményben 3,5 M Ft összegben. Fontos a pedagógusok továbbképzése és a gyakorlat az, hogy azok a cégek, akikkel együttműködési megállapodásokat kötöttek részt vesznek a pedagógusok továbbképzésében is.

A következő évek kihívásai: felkészülés az automatizációs és digitalizációs kihívásokra, folytatni kell az infrastruktúrális fejlesztéseket. Cél a korai iskolaelhagyás, lemorzsolódás csökkentése, a demonstrációs eszközök bővítése, a tanműhelyek fejlesztésének folytatása. A gazdasági fejlődés velejárója az egyes szakmák megszűnése, ennek érdekében fontos az új szakmák megszerzése. Felértékelődnek az alapkészségek. Fontos a pedagógus utánpótlás, illetve a pedagógusok tovább- és- átképzése. A vidék megmaradásához elengedhetetlen, hogy a tanulók vidéken maradjanak, ott alapítsanak családot és ott éljék mindennapi életüket.

**Pajna Zoltán**

Felkéri Tirpák Zsoltot, tegye meg szóbeli kiegészítését.

**Tirpák Zsolt**

Napjainkban az egyik legfontosabb kérdés a szakképzés helyzete. Többször azzal szembesülnek, hogy hiányzik a szakmunka, illetve azzal, hogy szégyen a szakmunka. Az utóbbi három évben arra törekedtek, hogy a szakmunkát népszerűsítsék, hogy bebizonyítsák, hogy a szakmunkás nem egy műveletlen ember, ezt bizonyítják azok a díjak is, melyeket tanulóik értek el az országos tanulmányi versenyeken. Valamennyi partnerükkel kiemelkedő kapcsolatot alakítottak ki, jó kapcsolatot ápolnak a megye, illetve Debrecen város vezetőivel.

A szakképzési centrum jogilag egy iskola, de valójában egy menedzsment központ, a feladata a modern szemlélet meghonosítása az intézményekben. A centrum számára két dolog fontos: a bővülés és a minőség. Szeretnének minél több diákot a hallgatóik között tudni, illetve olyan minőségi képzést nyújtani, mellyel a tanulók helyt állnak a mindennapi munkájuk során.

A szakképzés népszerűsítése érdekében kiemeli az egységes kommunikáció kialakítását, az ügyfélszolgálat működtetését, pályázatok, projektek koordinálását, innováció segítését, illetve a személyi erőforrások összehangolását. Nagyon fontos a megfelelően képzett pedagógusok csatasorba való állítása, hiszen ha a pedagógus motivált, modern szemléletű, csak akkor lesz modern szemléletű a képzés. Fontos továbbá a kapcsolati menedzsment támogatása, a pedagógiai program összehangolása, a vizsgák koordinálása, a vállalati partnerekkel való kapcsolattartás tudatos szervezése, megvalósítása, a modern szemlélet közvetítése, az eszközök, berendezések működtetésének összehangolása, a források összehangolása, a gazdálkodás összehangolása, illetve a sikerkultúra kiépítése.

A feladatok azonosításával párhuzamosan kialakították a szervezeti rendszerüket. Több, mint 8 Mrd Ft-ból gazdálkodnak, melyért a gazdasági főigazgató-helyettes a felelős, míg a személyzetfejlesztésért a kabinetvezető felel. Megadatott számukra, hogy a legjobb szakembereket vonzzák a szervezetbe. A véghez vitt szemléletformálás, melynek középpontjában a szakember becsülete áll, egyaránt érintette az iskolavezetőket, a pedagógusokat és a tanulókat is. Ennek eredményeként radikálisan csökkent azok száma, akik menet közben hagyták el az intézményt.

Elhangzott, hogy mennyire fontos a pedagógusok továbbképzése. Ennek érdekében a vállalatokkal olyan megállapodásokat kötöttek, hogy befogadják a pedagógusokat, akik elsajátíthatják a legkorszerűbb ismereteket, a vállalati kultúrát és ezeket az ismereteket már az elméleti képzés során át tudják a hallgatóknak adni. Sikeres volt a tanulók és pedagógusok munkájának összehangolása.

Szintén kiemelt figyelmet fordítottak az infrastrukturális és eszközfejlesztésekre, melynek keretében tanműhelyek korszerűsítésére, kialakítására, fejlesztésére került sor. Továbbá sor került épületkorszerűsítésekre, illetve informatikai fejlesztésekre. A nappali oktatás mellett nagy hangsúlyt fordítanak a felnőtt oktatásra és képzésre. Míg 2015-ben a centrumnak 7000 diákja volt, mára ez a létszám 10 000 főre növekedett. Több projektben vettek részt, melynek során 46 településen, 227 tanfolyamon 3285 hallgató bevonásával, 54 féle szakképesítést szereztek a résztvevők. A megyében még mindig nagyon sok a motiválatlan ember, ezért nagy kihívás őket a munkaerőpiacra visszaterelni. Előfordult, hogy levelet írtak a szülőnek, hogy a gyermek nem jár iskolába és kiderült, hogy a szülő nem tudta a levelet elolvasni.

A szakképzés és a képzések népszerűsítése továbbra is elsődleges feladat számukra. A céljuk a tanulói létszám növelése és a megtartása, a minőségi szakképzés biztosítása, a pedagógusok magas szintű képzése, a kapcsolati és kommunikációs menedzsment folyamatos fejlesztése. Megköszöni

a munkájukhoz nyújtott támogatást.

**Pajna Zoltán**

Elhangzottak sokkoló mondatok is, melyből látható, hogy nagy lemaradások vannak egyes rétegeknél. Ehhez kapcsolódóan felhívja a figyelmet, hogy folyamatban van egy EFOP-os program, melynek keretében szeretnék a felzárkózást elősegíteni. Meg kell vizsgálni a lemorzsolódáshoz vezető okokat is, mivel az nem csak oktatási, hanem társadalompolitikai kérdés is. A későbbiekben ezeket a lemaradási különbségeket mindenképpen csökkenteni kell. A jövőkép meghatározásához a valóságot kell alapul venni. Bár a megyei önkormányzat már nem intézményfenntartó, azonban fontos, hogy ismerjék az ott folyó munkát és elmondhatja, hogy jelentős eredményeket értek el a szakképzési centrumok az elmúlt időszakban. Kéri a közgyűlés tagjait tegyék meg hozzászólásaikat.

***Bizottsági vélemény***

**Ménes Andrea**

A Fejlesztési, Tervezési és Stratégiai Bizottság az előterjesztés elfogadását javasolja. Figyelemre méltó az a tevékenység, melyet a szakképzési centrumok elvégeztek, a sok nehézség ellenére mégis úgy gondolja, hogy az ilyen jellegű alkotó munka nagyon élvezetes. A szakképzés az egész nemzet számára fontos feladat. Érdekes a kialakított struktúra, véleménye szerint minden intézmény működésében meghatározó a menedzsment és elmondhatja, hogy érzékelhető egy pozitív irányú elmozdulás. A szakképzés fontosságát polgármesterként is érzi, hiszen egy település lakosságának életét meghatározza, hogy az ott élők rendelkeznek-e piacképes szakmákkal. Az átképzéseknél nagyon fontos, hogy azok szintén piacképes képzések legyenek, mert felvetődik benne, hogy egy pár hónapos átképző tanfolyam valóban adhat-e olyan tudást, mint egy több éves szakmai képzés.

Örömmel hallotta, hogy a centrumok jó kapcsolatot ápolnak egyes foglalkoztatókkal, akik felkarolják a képzésekről kikerült hallgatókat. Fontos, hogy olyan képzések legyenek, melyek elvégzése után el tudnak helyezkedni az azon résztvevők. Nagyon büszke arra, hogy szakmai versenyen első helyezést ért el az egyik Vámospércsi asztalos tanulójuk.

**Gyula Ferencné**

Élete nagy részét a szakképzésben töltötte, így kellő tapasztalattal rendelkezik a területet illetően.

Véleménye szerint elismerésre méltóak azok az előremutató kezdeményezések, melyek a centrumok által elindultak, azonban nagyon fontos, hogy az alapkészségek fejlesztésére is legyen elég idő, mert ezek hiányában nem lehet építkezni. Nagyon büszke arra, hogy a bihari térségben volt tanítványai közül kerültek ki napjaink legjobb vállalkozói. Ez nem csak az ő személyes sikere, hanem annak is köszönhető, hogy hajdanán a diák sajátosságait figyelembe véve tanították őket, vagyis nem a tanterv szerint, hanem a diákhoz igazodva visszamentek az alapokig, a hiányosságokat pótolták és az így megszerzett tudásra tudtak építkezni a későbbiekben.

**Mohácsi László**

„A szakképzés a gazdaság szolgálatában” egy nagyon fontos gondolat. A szakképzésben dolgozók kincset hordoznak magukban, ugyanakkor azzal kell szembe nézniük, hogy szakmunkásnak lenni szégyen és ez egy torz kép, ez a szemlélet zsákutcába vezet. Nagyon nagy a kihívás, sokszor csak loholnak a fejlett országok után, ezért is nagy az a felelősség, amely a szakképzésben tevékenykedőket terheli, mert ilyen rohamos fejlődés mellett nem könnyű annak az elvárásnak megfelelni, hogy a kor követelményeinek eleget tegyenek.

**Rigán István**

Felhívja a figyelmet a gyakorlati képzés fontosságára, mivel sokszor az alapismeretek hiánya miatt nem tudják foglalkoztatni a munkavállalókat. Ő maga is sokszor találkozik a MÁV-nál funkcionális analfabétákkal, mert amikor az a feladat, hogy a gyakorlati folyamatot írják le a képzésben résztvevők, akkor derül ki, hogy nem tudnak megfelelően sem írni, sem olvasni. Éppen ezért felállítottak egy mentori rendszert, ami azt szolgálja, hogy az elméleti és gyakorlati képzésből kikerülteket a vizsga előtt egy szakemberre bízzák, aki bemutatja és betanítja részükre a napi munkafolyamatot. A tapasztalataik jók, úgy tűnik a MÁV-nál bevált ez a gyakorlat.

**Pajna Zoltán**

Sok tennivaló van még ezen a területen, de fontos, hogy végezetül az a kép maradjon meg mindenkiben, hogy vannak olyan hallgatók, akik szakmai díjat nyertek, akik az innovatív elvárásoknak meg tudnak felelni. Megköszöni a szakképzési centrumok munkatársainak a munkáját. Megállapítja, hogy az előterjesztéshez hozzászólás, javaslat nincs.

**Szavazásra teszi fel Hajdú-Bihar Megye szakképzési helyzetének bemutatásáról szóló határozati javaslatot, melyet a közgyűlés 20 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 18.05.25/2/0/A/KT

Ideje: 2018 május 25 10:53

Típusa: Nyílt

**Határozat; Elfogadva**

Egyszerű

**Eredménye Voks: Szav% Össz%**

Igen 20 86.96 83.33

Nem 0 0.00 0.00

Tartózkodik 3 13.04 12.50

**Szavazott 23 100.00 95.83**

Nem szavazott 0 0.00

Távol 1 4.17

**Összesen 24 100.00**

**38/2018. (V. 25.) MÖK határozat**

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 18. § (1) bekezdés c) pontjára figyelemmel

1./ elfogadja a megyei szakképzés helyzetéről szóló tájékoztatót.

2./ A közgyűlés felkéri elnökét, hogy határozatáról a megyei szakképző centrumok főigazgatóit tájékoztassa.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2018. június 5.

**Pajna Zoltán**

**10.55-kor szünetet rendel el.**

**11.10-kor folytatódik az ülés. A jelen lévő közgyűlési tagok száma 20 fő. (Szünetben elment Bódi Judit és Tóth József.)**

1. ***napirendi pont***

„Tájékoztató a közfoglalkoztatási program keretében Hajdúsámson Városában folytatott jó gyakorlatokról”

**Pajna Zoltán**

Felkéri Antal Szabolcsot, Hajdúsámson polgármesterét, tegye meg szóbeli kiegészítését.

**Antal Szabolcs**

Megköszöni a lehetőséget, hogy a település közfoglalkoztatási programját jó példaként bemutathatja. 2014-ben szembesült azzal, hogy igen nagy hiányosságok vannak a városukban a programmal kapcsolatosan, ezért jelentős szervezeti és strukturális változtatásokat kellett végrehajtaniuk. Az illetékes minisztériumtól elhangzott, hogy a megfelelő forrást biztosítják a közfoglalkoztatásra, de azt, hogy az milyen jellegű legyen, azt az adott településnek kell meghatároznia. Ennek során szem előtt tartották, hogy a helyi vállalkozókkal ne konkuráljanak, illetve legyen hagyománya a településen az adott tevékenységnek, továbbá legyen a munkanélküliek között olyan, akinek van ebben szakmai tapasztalata. A tevékenységet statikus és dinamikus elemekre bontották, statikus az, melyet más településeken is végeznek közfoglalkoztatás keretében, dinamikus pedig az, mely helyi sajátosság. Ilyen egyedi mezőgazdasági program elem az uborka termesztés, melyet 2 aranykoronás termőföldben végeznek. Ennek ellenére 91 tonna termésátlagot realizáltak, melyre nagyon büszke. A termésből az intézményeik ellátását biztosították, illetve az első évben felvásárlókon keresztül értékesítették a felesleget. Ma már szerződésük van a településen, a magánkézben lévő konzervgyárral, aki a település címkéjével ellátva állítja elő a késztermékeket. Sok energiát fordítottak arra, hogy kiket vonhatnak be a közfoglalkoztatásba, mert fontosnak tartja, hogy a bevontaknak is sikerélménye legyen. A mezőgazdaság mellett állattenyésztéssel is foglalkoznak, az országban elsőként kezdtek el vadfácán tenyésztéssel foglalkozni. Itt is szempont volt, hogy más települések gyakorlatától eltérjenek és legyen hagyománya a tevékenységnek. Korábban voltak a településen fácán neveldék. Az elmúlt évben 2000 db–ot neveltek, ebben az évben ezt megemelték 50 %-kal. Első sorban a közintézményekben dolgozták fel ezeket a madarakat, de nagy az érdeklődés irántuk.

2014-óta jelentős mértékben nőttek a közfoglalkoztatásból származó bevételeik, céljuk a munkanélküliség felszámolása a településen, illetve azok is hasznosnak érezzék magukat, akik közfoglalkoztatásban vesznek részt. Tojótyúk telepük is van, a tojásokból száraztésztát készítenek, melyet az intézményeik ellátásán felül szintén értékesítenek. A fűrészüzemükben pótolták azokat a hiányosságokat, melyek a településükön szükségesek (padok, virágládák), illetve értékesítés céljából vásárpavilonokat készítenek benne. Több vásáron is megjelennek, ahol promotálják termékeiket, illetve saját márkás termékeik a település boltjaiban is megvásárolhatóak. Nagyon büszke arra, hogy 2015-ben és 2016-ban is tevékenységük elismeréseként Pintér Sándor Belügyminisztertől elismerő oklevelet vehetett át a település nevében. Az utak karbantartása céljából teljes gépparkkal rendelkeznek, berendezkedtek az önfenntartásra. Sikereik a csapatmunkának, a megfelelő kommunikációnak és jó emberi kapcsolatoknak köszönhető, illetve annak a szemléletváltásnak, amely a kollégái között kialakult. Nagy hangsúlyt fektetnek a képzésekre, mivel többen vannak a közfoglalkoztatottak között, akik a nyolc általános iskolai végzettséggel sem rendelkeznek. Mivel egyre kevesebb embert tudnak bevonni a közfoglalkoztatásba, a programjaikat úgy alakították ki, hogy azok fenntarthatók legyenek és ahol lehetőség volt rá, gépesítették a munkafolyamatokat. A közfoglalkoztatásnak meg vannak a pozitív hozadékai is, mint a közbiztonság, hiszen a településen csökkent a betörések száma, nőtt a kommunális adóbevételük, mivel többen dolgoznak, illetve csökkent a rendkívüli segélyek folyósításának száma. A közösségépítést nagyon fontosnak tartja, fontos, hogy a közösség tagjai azt érezzék, hogy fontosak a település számára.

(Rövid marketing film bemutatása a településről.)

**Pajna Zoltán**

Gratulál az elért eredményekhez és további sikereket kíván. Kéri a közgyűlés tagjait, tegyék meg hozzászólásaikat. Megállapítja, hogy hozzászólás, javaslat nincs.

**Szavazásra teszi fel Hajdúsámson Városában folytatott jó gyakorlatok bemutatásáról szóló határozati javaslatot, melyet a közgyűlés 20 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 18.05.25/3/0/A/KT

Ideje: 2018 május 25 11:39

Típusa: Nyílt

**Határozat; Elfogadva**

Egyszerű

**Eredménye Voks: Szav% Össz%**

Igen 20 100.00 83.33

Nem 0 0.00 0.00

Tartózkodik 0 0.00 0.00

**Szavazott 20 100.00 83.33**

Nem szavazott 0 0.00

Távol 4 16.67

**Összesen 24 100.00**

**39/2018. (V. 25.) MÖK határozat**

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 18. § (1) bekezdés c) pontja alapján

1./ elfogadja a közfoglalkoztatási program keretében Hajdúsámson Városában folytatott jó gyakorlatokról szóló tájékoztatót.

2./ A közgyűlés felkéri elnökét, hogy határozatáról Hajdúsámson polgármesterét tájékoztassa.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2018. június 5.

1. ***napirendi pont***

„Tájékoztató Hajdú-Bihar megye 2017. évi idegenforgalmi és turisztikai helyzetéről ”

**Pajna Zoltán**

Köszönti Kabály Zsoltot, a Magyar Turisztikai Ügynökség képviseletében, melynek tevékenysége eredményes volt. Elmondja, hogy az előterjesztésben néhány adat pontatlan, ezeket pontosítja a következők szerint: a megyében eltöltött vendég éjszakák száma helyesen 3,09 nap a 30,9 helyett, illetve a vendégek átlagos tartózkodási ideje nem 33, hanem 3,3 vendégéjszaka, a külföldiek esetében pedig nem 40, hanem 4 vendégéjszaka.

Kéri a közgyűlés tagjait tegyék meg hozzászólásaikat.

***Hozzászólás***

**Kocsis Róbert**

Az elhangzott korrekcióhoz kapcsolódik hozzászólása, mivel a fejlődést a vendégéjszakák számának növelésében látja. Ha csak egy nappal tudnák az itt töltött napok számát növelni, már az 25-30 %-os növekedést jelentene, ezért nagyon fontos, hogy az együttműködő települések még vonzóbbá tegyék a megyét. A vendéglátók számára az a kedvezőbb, ha az idelátogatók minél több vendégéjszakát töltenek el és ennek érdekében még vannak kiaknázatlan területek.

**11.43-kor elmegy Demeter Pál.**

**Pajna Zoltán**

A TOP-os pályázatok keretében több, mint 6 Mrd Ft-ot biztosítanak a turizmus fejlesztésére, ezért levélben fogják felhívni az ügynökség figyelmét arra, hogy a TDM szervezetekkel együttműködési megállapodásokat kell kötni. A megyében a TDM-ek nem működnek, nincs finanszírozásuk, azonban azt gondolja, hogy a kiemelt turisztikai fejlesztésekhez szükséges egy olyan szervezet létrehozása, amely ezt a fajta együttműködést intenzívebbé teszi. A vendégéjszakák számának növelése érdekében közös programokat kell a települések bevonásával szervezni. Ahhoz, hogy 2030-ra az ország GDP-jének 16%-át a turizmus adja, Hajdú-Bihar megyében is végre kell hajtani a szükséges fejlesztéseket, hiszen a megyében van potenciál. Véleménye szerint ebben a munkában intenzívebben kell az önkormányzatnak részt vennie. Megállapítja, hogy az előterjesztéshez további hozzászólás, javaslat nincs.

**Szavazásra teszi fel Hajdú-Bihar megye 2017. évi idegenforgalmi és turisztikai helyzetéről szóló határozati javaslatot, melyet a közgyűlés 20 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 18.05.25/4/0/A/KT

Ideje: 2018 május 25 11:47

Típusa: Nyílt

**Határozat; Elfogadva**

Egyszerű

**Eredménye Voks: Szav% Össz%**

Igen 20 100.00 83.33

Nem 0 0.00 0.00

Tartózkodik 0 0.00 0.00

**Szavazott 20 100.00 83.33**

Nem szavazott 0 0.00

Távol 4 16.67

**Összesen 24 100.00**

**40/2018. (V. 25.) MÖK határozat**

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 18. § (1) bekezdés c) pontjára figyelemmel

1./ elfogadja a Hajdú-Bihar megye 2017. évi idegenforgalmi és turisztikai helyzetéről szóló tájékoztatót.

2./ A közgyűlés felkéri elnökét, hogy a döntésről az előterjesztés elkészítéséhez adatot szolgáltató szervezeteket tájékoztassa.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2018. június 5.

1. ***napirendi pont***

„A Hajdú-Bihar Megyei Önkormányzat 2017. évi költségvetési rendeletének módosítása”

**Pajna Zoltán**

Az előterjesztés a szükséges átvezetéseket tartalmazza. Kéri a közgyűlés tagjait tegyék meg hozzászólásaikat. Megállapítja, hogy az előterjesztéshez hozzászólás, javaslat nincs.

**Szavazásra teszi fel a Hajdú-Bihar Megyei Önkormányzat 2017. évi költségvetési rendeletének módosításáról szóló rendelet-tervezetet, melyet a közgyűlés 20 igen, 0 nem szavazattal, 0 tartózkodás mellett elfogadva a következő rendeletet alkotja:**

Száma: 18.05.25/5/0/A/KT

Ideje: 2018 május 25 11:48

Típusa: Nyílt

**Rendelet; Elfogadva**

Minősített

**Eredménye Voks: Szav% Össz%**

Igen 20 100.00 83.33

Nem 0 0.00 0.00

Tartózkodik 0 0.00 0.00

**Szavazott 20 100.00 83.33**

Nem szavazott 0 0.00

Távol 4 16.67

**Összesen 24 100.00**

**Hajdú-Bihar Megyei Önkormányzat Közgyűlésének**

**3/2018. (V. 28.) önkormányzati rendelete**

**a Hajdú-Bihar Megyei Önkormányzat 2017. évi költségvetéséről szóló**

**1/2017. (I. 30.) önkormányzati rendelet módosításáról**

A Hajdú-Bihar Megyei Önkormányzat Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló
1/2015. (II. 2.) önkormányzati rendelet 1. mellékletében meghatározott véleményezési jogkörében eljáró, Fejlesztési, Tervezési és Stratégiai Bizottság, Jogi, Ügyrendi és Társadalmi Kapcsolatok Bizottsága, valamint a Pénzügyi Bizottság véleményének kikérésével a következőket rendeli el:

1. **§**

A Hajdú-Bihar Megyei Önkormányzat 2017. évi költségvetéséről szóló 1/2017. (I. 30.) önkormányzati rendelet (a továbbiakban: Rendelet) 1. §-a helyébe a következő rendelkezés lép:

„1. §

(1) Az önkormányzat közgyűlése (továbbiakban: Közgyűlés) az önkormányzat 2017. évi költségvetését 541.676 ezer forint költségvetési bevétellel és 770.517 ezer forint költségvetési kiadással hagyja jóvá.

1. A Közgyűlés megállapítja, hogy a költségvetési bevételek és kiadások egyenlege 228.841 ezer forint hiány. A költségvetési hiány összegéből 193.910 ezer forint a működési költségvetés, 34.931 ezer forint a felhalmozási költségvetés hiánya.
2. A Közgyűlés a költségvetési hiányt belső forrásból, 228.841 ezer forint maradvány igénybevételével finanszírozza, az e célt szolgáló finanszírozási bevételek összege 228.841 ezer Ft.
3. A Közgyűlés megállapítja, hogy a finanszírozási kiadások összege 22.640 ezer Ft, amelyet 11.320 ezer forint összegben maradvány igénybevételével, 11.320 ezer forintot pedig államháztartáson belüli megelőlegezéssel finanszíroz.
4. A Közgyűlés a (3) és (4) bekezdésben rögzítettekre tekintettel a finanszírozási bevételek összegét 251.481 ezer forintban állapítja meg.”
5. **§**

(1) A Rendelet 2. § (1) – (2) bekezdései helyébe a következő rendelkezések lépnek:

„(1) A megyei önkormányzat működési költségvetése:

 a) működési költségvetési bevételek mindösszesen: 541.381 ezer forint

 b) működési költségvetési kiadások mindösszesen: 735.291 ezer forint

 c) működési költségvetési egyenleg (hiány): -193.910 ezer forint

(2) A megyei önkormányzat felhalmozási költségvetése:

 a) felhalmozási költségvetési bevételek mindösszesen: 295 ezer forint

 b) felhalmozási költségvetési kiadások mindösszesen: 35.226 ezer forint

 c) felhalmozási költségvetési egyenleg (hiány): -34.931 ezer forint ”

(2) A Rendelet 2. § (7) bekezdése helyébe a következő rendelkezés lép:

„(7) A Közgyűlés a Hajdú-Bihar Megyei Önkormányzati Hivatal részére 202.627 ezer forint irányító szervi támogatást (intézményfinanszírozást) biztosít.”

1. **§**

A Rendelet 3. § (1) bekezdése helyébe a következő rendelkezés lép:

„(1) A Közgyűlés az önkormányzat hivatalának 2017. évi költségvetési bevételeit 6.357 ezer forintban, költségvetési kiadásait 234.709 ezer forintban határozza meg. A költségvetés egyenlege 228.352 ezer forint hiány, amelyet 25.725 ezer forint maradvány igénybevételével, valamint 202.627 ezer forint irányító szervi támogatással finanszíroz a rendelet 3. melléklete szerint.”

**4. §**

A Rendelet 4. § (1) bekezdése helyébe a következő rendelkezés lép:

„(1) Az államháztartásról szóló törvény végrehajtásáról szóló 368/2011. (XII. 31.) Korm. rendelet (továbbiakban: Ávr.) 51. § (1) bekezdésében meghatározott rovatok terhére a költségvetési évben az önkormányzat esetében bruttó 1.000 ezer forint, az önkormányzati hivatal esetében bruttó 26.183 ezer forint összeghatárig vállalható kötelezettség.”

**5. §**

A Rendelet 1., 2., 3., 4.b., melléklete helyébe, e rendelet 1., 2., 3., 4. melléklete lép.

**6. §**

Ez a rendelet 2018. május 30. napján lép hatályba.

|  |  |
| --- | --- |
| **Dr. Dobi Csaba sk.** | **Pajna Zoltán sk.** |
| **jegyző** | **a megyei közgyűlés elnöke** |









1. ***napirendi pont***

„A Hajdú-Bihar Megyei Önkormányzat 2017. évi zárszámadásáról szóló rendelet elfogadása”

**Pajna Zoltán**

Örömmel mondhatja el, hogy kollégáinak sikerült plusz bevételeket generálniuk, hiszen a 283 M Ft állami támogatást többszörösére tudták növelni a pályázatokon keresztül. Ez azt jelenti, hogy az elmúlt évben is eredményesen gazdálkodott az önkormányzat. Kéri a közgyűlés tagjait tegyék meg hozzászólásaikat. Megállapítja, hogy az előterjesztéshez hozzászólás, javaslat nincs.

**Szavazásra teszi fel a Hajdú- Bihar Megyei Önkormányzat 2017. évi zárszámadásáról szóló rendelet-tervezetet, melyet a közgyűlés 20 igen, 0 nem szavazattal, 0 tartózkodás mellett elfogadva a következő rendeletet alkotja:**

Száma: 18.05.25/7/0/A/KT

Száma: 18.05.25/6/0/A/KT

Ideje: 2018 május 25 11:50

Típusa: Nyílt

**Rendelet; Elfogadva**

Minősített

**Eredménye Voks: Szav% Össz%**

Igen 20 100.00 83.33

Nem 0 0.00 0.00

Tartózkodik 0 0.00 0.00

**Szavazott 20 100.00 83.33**

Nem szavazott 0 0.00

Távol 4 16.67

**Hajdú-Bihar Megyei Önkormányzat Közgyűlésének**

**4/2018. (V. 28.) önkormányzati rendelete**

**a Hajdú- Bihar Megyei Önkormányzat 2017. évi zárszámadásáról**

A Hajdú-Bihar Megyei Önkormányzat Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 1. mellékletében meghatározott véleményezési jogkörében eljáró, Fejlesztési, Tervezési és Stratégiai Bizottság, Jogi, Ügyrendi és Társadalmi Kapcsolatok Bizottsága, valamint a Pénzügyi Bizottság véleményének kikérésével a következőket rendeli el:

**1. Az önkormányzat bevételei és kiadásai**

**1. §**

1. A Közgyűlés a Hajdú-Bihar Megyei Önkormányzat 2017. évi költségvetésének teljesítését 714.891 ezer forint bevételi főösszeggel, 438.000 ezer forint kiadási főösszeggel, 276.891 ezer forint maradvánnyal hagyja jóvá, e rendelet 1., 2. és 3. mellékletei szerint.
2. A Közgyűlés a Hajdú-Bihar Megyei Önkormányzat 2017. évi költségvetési bevételeinek teljesítését 463.410 ezer forint összegben, költségvetési kiadásainak teljesítését 426.680 ezer forint összegben, 36.730 ezer forint költségvetési egyenleggel, többlettel hagyja jóvá. A költségvetési egyenlegből 52.308 ezer forint a működési költségvetési bevételek és kiadások egyenlege (többlet), -15.578 ezer forint a felhalmozási költségvetési bevételek és kiadások egyenlege (hiány).
3. A Közgyűlés a finanszírozási bevételek teljesítését 251.481 ezer forint összegben, a finanszírozási kiadások teljesítését 11.320 ezer forint összegben hagyja jóvá. A finanszírozási bevételek és kiadások egyenlege 240.161 ezer forint többlet.
4. A Közgyűlés az európai uniós forrásból finanszírozott támogatással megvalósuló programok, projektek bevételeit és kiadásait e rendelet 4.a és 4.b melléklete szerinti tartalommal hagyja jóvá.
5. A Közgyűlés az önként vállalt feladatok előirányzatának 2017. évi felhasználását e rendelet 5. melléklete, az államháztartáson belülre és kívülre nyújtott működési célú támogatásokat, kölcsönöket e rendelet 6. melléklete szerint hagyja jóvá.
6. A Közgyűlés a beruházások, felújítások kiadásai beruházásonkénti teljesítését e rendelet 7. melléklete szerint jóváhagyja.
7. A Közgyűlés az önkormányzat 2017. évi összevont maradványát 276.891 ezer forintban állapítja meg. A Közgyűlés az önkormányzat maradványát 259.503 ezer forint összegben, az önkormányzati hivatal maradványát 17.388 ezer forint összegben hagyja jóvá.
8. A Közgyűlés a maradvány felhasználását e rendelet 8. melléklete szerint hagyja jóvá.
9. A Közgyűlés megállapítja, hogy az önkormányzat 2017. évben közvetett támogatásokat nem nyújtott.
10. A Közgyűlés megállapítja, hogy adósságot keletkeztető ügyletből származó kötelezettsége 2017. évben nem keletkezett.
11. A Közgyűlés megállapítja, hogy az adósságot keletkeztető ügyletekhez történő hozzájárulás részletes szabályairól szóló 353/2011. (XII. 30.) Korm. rendeletben meghatározottak szerinti saját bevétel összege 2017. évben 1.335 ezer forint.

**2. Az önkormányzati hivatalra vonatkozó rendelkezések**

**2. §**

1. A Közgyűlés az önkormányzati hivatal 2017. évi költségvetésének végrehajtását 205.539 ezer forint összes teljesített bevétellel és 188.151 ezer forint összes teljesített kiadással hagyja jóvá e rendelet 3. melléklete szerint.
2. A Közgyűlés az önkormányzati hivatal költségvetési bevételeinek teljesülését 4.930 ezer forint összegben, költségvetési kiadásainak teljesülését 188.151 ezer forint összegben állapítja meg.
3. A Közgyűlés az önkormányzati hivatal 1. § (7) bekezdésében jóváhagyott maradványát nem vonja el.

**3. Záró rendelkezések**

**3. §**

1. Ez a rendelet 2018. május 31. napján lép hatályba.
2. E rendelet hatálybalépésével egyidejűleg hatályát veszti:
	1. a Hajdú-Bihar Megyei Önkormányzat 2017. évi költségvetéséről szóló 1/2017. (I. 30.) önkormányzati rendelet,
	2. a Hajdú-Bihar Megyei Önkormányzat 2016. évi zárszámadásról szóló 4/2017. (V. 29.) önkormányzati rendelet.

|  |  |
| --- | --- |
| **Dr. Dobi Csaba sk.** | **Pajna Zoltán sk.** |
| **jegyző** | **a megyei közgyűlés elnöke** |





















1. ***napirendi pont***

„A Hajdú-Bihar Megyei Önkormányzat 2018. évi költségvetési rendeletének módosítása”

**Pajna Zoltán**

Az előző évi maradvány átvezetését tartalmazza az előterjesztés. Igyekeznek most is arra törekedni, hogy az önkormányzatnak ne legyen finanszírozási gondja. Megteremtik annak lehetőségét, hogy a hivatal dolgozói két havi illetményben részesüljenek, melyet júliusban illetve decemberben kapnak meg a dolgozók. Kéri a közgyűlés tagjait tegyék meg hozzászólásaikat. Megállapítja, hogy az előterjesztéshez hozzászólás, javaslat nincs.

**Szavazásra teszi fel a Hajdú-Bihar Megyei Önkormányzat 2018. évi költségvetési rendeletének módosításáról szóló rendelet-tervezetet, melyet a közgyűlés 20 igen, 0 nem szavazattal, 0 tartózkodás mellett elfogadva a következő rendeletet alkotja:**

Száma: 18.05.25/7/0/A/KT

Ideje: 2018 május 25 11:51

Típusa: Nyílt

**Rendelet; Elfogadva**

Minősített

**Eredménye Voks: Szav% Össz%**

Igen 20 100.00 83.33

Nem 0 0.00 0.00

Tartózkodik 0 0.00 0.00

**Szavazott 20 100.00 83.33**

Nem szavazott 0 0.00

Távol 4 16.67

**Összesen 24 100.00**

**Hajdú-Bihar Megyei Önkormányzat Közgyűlésének**

**5/2018. (V. 28.) önkormányzati rendelete**

**a Hajdú-Bihar Megyei Önkormányzat 2018. évi költségvetéséről szóló**

**1/2018. (I. 30.) önkormányzati rendelet módosításáról**

A Hajdú-Bihar Megyei Önkormányzat Közgyűlése az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 1. mellékletében meghatározott véleményezési jogkörében eljáró, Fejlesztési, Tervezési és Stratégiai Bizottság, Jogi, Ügyrendi és Társadalmi Kapcsolatok Bizottsága, valamint a Pénzügyi Bizottság véleményének kikérésével a következőket rendeli el:

1. **§**

A Hajdú-Bihar Megyei Önkormányzat 2018. évi költségvetéséről szóló 1/2018 (I. 30.) önkormányzati rendelet (a továbbiakban: Rendelet) 1. §-a helyébe a következő rendelkezés lép:

**„1. §**

1. Az önkormányzat közgyűlése (továbbiakban: Közgyűlés) az önkormányzat 2018. évi költségvetését 633.762 ezer forint költségvetési bevétellel és 899.333 ezer forint költségvetési kiadással hagyja jóvá.
2. A Közgyűlés megállapítja, hogy a költségvetési bevételek és kiadások egyenlege 265.571 ezer forint hiány. A költségvetési hiány összegéből 231.248 ezer forint a működési költségvetés, 34.323 ezer forint a felhalmozási költségvetés hiánya.
3. A Közgyűlés a költségvetési hiányt belső forrásból, 265.571 ezer forint maradvány igénybevételével finanszírozza, az e célt szolgáló finanszírozási bevételek összege 265.571 ezer forint.
4. A Közgyűlés megállapítja, hogy a finanszírozási kiadások összege 11.320 ezer forint, amelyet maradvány igénybevételével finanszíroz.
5. A Közgyűlés a (3) és (4) bekezdésben rögzítettekre tekintettel a finanszírozási bevételek összegét 276.891 ezer forintban állapítja meg.”
6. **§**

(1) A Rendelet 2. § (1) – (2) bekezdései helyébe a következő rendelkezések lépnek:

„(1) A megyei önkormányzat működési költségvetése:

 a) működési költségvetési bevételek mindösszesen: 485.809 ezer forint

 b) működési költségvetési kiadások mindösszesen: 717.057 ezer forint

 c) működési költségvetési egyenleg (hiány): -231.248 ezer forint

(2) A megyei önkormányzat felhalmozási költségvetése:

 a) felhalmozási költségvetési bevételek mindösszesen: 147.953 ezer forint

 b) felhalmozási költségvetési kiadások mindösszesen: 182.276 ezer forint

 c) felhalmozási költségvetési egyenleg (hiány): -34.323 ezer forint ”

(2) A Rendelet 2. § (7) – (8) bekezdései helyébe a következő rendelkezések lépnek:

„(7) A közgyűlés a Hajdú-Bihar Megyei Önkormányzati Hivatal részére 227.340 ezer forint irányító szervi támogatást (intézményfinanszírozást) biztosít.

(8) A Közgyűlés a 2018. évi költségvetésben 57.522 ezer forint általános tartalékot, valamint 76.095 ezer forint céltartalékot különít el. A céltartalékból:

a) 3.000 ezer forint a jövőbeni európai uniós és hazai forrásból megvalósuló pályázatok önerejének forrását,

b) 8.032 ezer forint a Foglalkoztatási Paktum pályázat következő év(ek)ben felmerülő kiadásainak fedezetét,

c) 14.847 ezer forint a CLUSTERS3 pályázat, 13.461 ezer forint a PURE COSMOS pályázat, 10.924 ezer forint a CitiEnGov pályázat, 17.396 ezer forint a Night Light pályázat uniós támogatásának megelőlegezésére kapott visszatérítendő támogatás visszafizetését,

d) 1.373 ezer forint a CLUSTERS3 pályázat, 1.711 ezer forint a PURE COSMOS pályázat, 1.044 ezer forint a CitiEnGov pályázat, 4.307 ezer forint a Night Light pályázat hazai társfinanszírozásaként a következő években felmerülő kiadásainak fedezetét szolgálja.”

(3) A Rendelet 2. § (11) bekezdése helyébe a következő rendelkezés lép:

„(11) A Közgyűlés a 2018. évi költségvetésben 21.815 ezer forint működési célú támogatást állapít meg a rendelet 8. melléklete szerint.”

1. **§**

A Rendelet 3. § (1) bekezdése helyébe a következő rendelkezés lép:

„(1) A Közgyűlés az önkormányzat hivatalának 2018. évi költségvetési bevételeit 18.104 ezer forintban, költségvetési kiadásait 262.832 ezer forintban határozza meg. A költségvetés egyenlege 244.728 ezer forint hiány, amelyet 17.388 ezer forint maradvány igénybevételével, valamint 227.340 ezer forint irányító szervi támogatással finanszíroz a rendelet 3. melléklete szerint.”

**4. §**

A Rendelet 4. § (1) bekezdése helyébe a következő rendelkezés lép:

„(1) Az államháztartásról szóló törvény végrehajtásáról szóló 368/2011. (XII. 31.) Korm. rendelet (továbbiakban: Ávr.) 51. § (1) bekezdésében meghatározott rovatok terhére a költségvetési évben az önkormányzat esetében bruttó 650 ezer Ft, az önkormányzati hivatal esetében bruttó 35.988 ezer Ft összeghatárig vállalható kötelezettség.”

**5. §**

A Rendelet 1., 2., 3., 4., 5., 6., 7., 8., 9. melléklete helyébe, e rendelet 1., 2., 3., 4., 5., 6., 7., 8., 9. melléklete lép.

**6. §**

E rendelet 2018. június 1. napján lép hatályba.

|  |  |
| --- | --- |
| **Dr. Dobi Csaba sk.** | **Pajna Zoltán sk.** |
| **jegyző** | **a megyei közgyűlés elnöke** |



















***9.napirendi pont***

„ Jelentés a Hajdú-Bihar Megyei Önkormányzat és a Hajdú-Bihar Megyei Önkormányzati Hivatal 2017. évi belső ellenőrzéséről”

**Pajna Zoltán**

Kéri a közgyűlés tagjait tegyék meg hozzászólásaikat. Megállapítja, hogy hozzászólás, javaslat nincs.

**Szavazásra teszi fel a 2017. évi belső ellenőrzési jelentésről szóló határozati javaslatot, melyet a közgyűlés 20 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 18.05.25/8/0/A/KT

Ideje: 2018 május 25 11:52

Típusa: Nyílt

**Határozat; Elfogadva**

Egyszerű

**Eredménye Voks: Szav% Össz%**

Igen 20 100.00 83.33

Nem 0 0.00 0.00

Tartózkodik 0 0.00 0.00

**Szavazott 20 100.00 83.33**

Nem szavazott 0 0.00

Távol 4 16.67

**Összesen 24 100.00**

**41/2018. (V. 25.) MÖK határozat**

A Hajdú-Bihar Megyei Önkormányzat Közgyűlése a költségvetési szervek kontrollrendszeréről és belső ellenőrzéséről szóló 370/2011. (XII. 31.) Korm. rendelet 49. § (3a) bekezdése alapján

a Hajdú-Bihar Megyei Önkormányzat és a Hajdú-Bihar Megyei Önkormányzati Hivatal 2017. évi belső ellenőrzéséről szóló jelentést elfogadja.

***10.napirendi pont***

„Pályázat benyújtása a HUNG-2018 „a nemzeti értékek és hungarikumok gyűjtésének, népszerűsítésének, megismertetésének, megőrzésének és gondozásának támogatására” tárgyú felhívásra”

**Pajna Zoltán**

A korábbi pályázat nagyon jól sikerült, ebben az évben is szeretnék az általános és középiskolások bevonásával újra lebonyolítani. Kéri a közgyűlés tagjait tegyék meg hozzászólásaikat. Megállapítja, hogy az előterjesztéshez hozzászólás, javaslat nincs.

**Szavazásra teszi fel a „Ki mit tud az értékeinkről?” címmel pályázat benyújtásáról szóló határozati javaslatot, amit a közgyűlés 20 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 18.05.25/9/0/A/KT

Ideje: 2018 május 25 11:54

Típusa: Nyílt

**Határozat; Elfogadva**

Minősített

**Eredménye Voks: Szav% Össz%**

Igen 20 100.00 83.33

Nem 0 0.00 0.00

Tartózkodik 0 0.00 0.00

**Szavazott 20 100.00 83.33**

Nem szavazott 0 0.00

Távol 4 16.67

**Összesen 24 100.00**

**42/2018. (V. 25.) MÖK határozat**

A Hajdú-Bihar Megyei Önkormányzat Közgyűlése a magyar nemzeti értékekről és a hungarikumokról szóló 2012. évi XXX. törvény 2. §-ban foglaltak alapján – figyelemmel Magyarország Alaptörvénye P) cikkének (1) bekezdésében foglaltakra -, értékeink átörökítése céljából

1./ a Földművelésügyi Minisztérium HUNG-2018 „a nemzeti értékek és hungarikumok gyűjtésének, népszerűsítésének, megismertetésének, megőrzésének és gondozásának támogatására” tárgyú felhívására **„Ki mit tud az értékeinkről?”** címmel pályázatot nyújt be.

2./ A közgyűlés felkéri elnökét, hogy az 1./ pontban foglalt pályázati kérelem benyújtásáról gondoskodjon.

**Végrehajtásért felelős:** Pajna Zoltán, a megyei közgyűlés elnöke

**Határidő**: 2018. május 23.

**Szavazásra teszi fel a „Hajdú-Bihar megye az értékek otthona”** **címmel pályázat benyújtásáról szóló határozati javaslatot, amit a közgyűlés 20 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 18.05.25/9/0/A/KT

Ideje: 2018 május 25 11:54

Típusa: Nyílt

**Határozat; Elfogadva**

Minősített

**Eredménye Voks: Szav% Össz%**

Igen 20 100.00 83.33

Nem 0 0.00 0.00

Tartózkodik 0 0.00 0.00

**Szavazott 20 100.00 83.33**

Nem szavazott 0 0.00

Távol 4 16.67

**Összesen 24 100.00**

**43/2018. (V. 25.) MÖK határozat**

A Hajdú-Bihar Megyei Önkormányzat Közgyűlése a magyar nemzeti értékekről és a hungarikumokról szóló 2012. évi XXX. törvény 2. §-ban foglaltak alapján – figyelemmel Magyarország Alaptörvénye P) cikkének (1) bekezdésében foglaltakra -, értékeink átörökítése céljából

1./ a Földművelésügyi Minisztérium HUNG-2018 „a nemzeti értékek és hungarikumok gyűjtésének, népszerűsítésének, megismertetésének, megőrzésének és gondozásának támogatására” tárgyú felhívására **„Hajdú-Bihar megye az értékek otthona”** címmel pályázatot nyújt be.

2./ A közgyűlés felkéri elnökét, hogy az 1./ pontban foglalt pályázati kérelem benyújtásáról gondoskodjon.

**Végrehajtásért felelős:** Pajna Zoltán, a megyei közgyűlés elnöke

**Határidő**: 2018. május 23.

***11.napirendi pont***

„A Hajdú-Bihar Megyei Fejlesztési Ügynökség Nonprofit Kft. 2017. évi számviteli törvény szerinti beszámolójának és 2018. évi üzleti tervének elfogadása, együttműködési megállapodás jóváhagyása, ügyvezetőt érintő döntések meghozatala”

**Pajna Zoltán**

Az ügynökségen felkészült munkatársak dolgoznak, jó döntés volt a létszámfejlesztés. Kéri a közgyűlés tagjait tegyék meg hozzászólásaikat. Megállapítja, hogy hozzászólás, javaslat nincs.

**Szavazásra teszi fel a Hajdú-Bihar Megyei Fejlesztési Ügynökség Nonprofit Kft. 2017. évi számviteli törvény szerinti beszámolójának elfogadásáról szóló határozati javaslatot, amit a közgyűlés 20 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 18.05.25/10/0/A/KT

Ideje: 2018 május 25 11:56

Típusa: Nyílt

**Határozat; Elfogadva**

Minősített

**Eredménye Voks: Szav% Össz%**

Igen 20 100.00 83.33

Nem 0 0.00 0.00

Tartózkodik 0 0.00 0.00

**Szavazott 20 100.00 83.33**

Nem szavazott 0 0.00

Távol 4 16.67

**Összesen 24 100.00**

**44/2018. (V. 25.) MÖK határozat**

A Hajdú-Bihar Megyei Önkormányzat Közgyűlése a Polgári Törvénykönyvről szóló 2013. évi V. törvény 3:109. § (2) és (4) bekezdéseiben meghatározott hatáskörében eljárva

1./ elfogadja a Hajdú-Bihar Megyei Fejlesztési Ügynökség Nonprofit Kft. 2017. évi – a határozat mellékletei szerinti – számviteli beszámolóját.

2./ A közgyűlés a 2017. gazdasági évet 104 887 eFt mérlegfőösszeg mellett, 4 673 eFt adózott eredménnyel fogadja el.

3./ A közgyűlés felkéri elnökét, hogy határozatáról a Hajdú-Bihar Megyei Fejlesztési Ügynökség Nonprofit Kft. ügyvezetőjét tájékoztassa.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2018. május 31.

(A határozat mellékletei a jegyzőkönyv mellékletét képezik).

**Szavazásra teszi fel a Hajdú-Bihar Megyei Fejlesztési Ügynökség Nonprofit Kft. 2018. évi üzleti tervének elfogadásáról szóló határozati javaslatot, amit a közgyűlés 20 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 18.05.25/10/0/A/KT

Ideje: 2018 május 25 11:56

Típusa: Nyílt

**Határozat; Elfogadva**

Minősített

**Eredménye Voks: Szav% Össz%**

Igen 20 100.00 83.33

Nem 0 0.00 0.00

Tartózkodik 0 0.00 0.00

**Szavazott 20 100.00 83.33**

Nem szavazott 0 0.00

Távol 4 16.67

**Összesen 24 100.00**

**45/2018. (V. 25.) MÖK határozat**

A Hajdú-Bihar Megyei Önkormányzat Közgyűlése a Polgári Törvénykönyvről szóló 2013. évi V. törvény 3:109. § (2) és (4) bekezdéseiben meghatározott hatáskörében eljárva,

1./ a Hajdú-Bihar Megyei Fejlesztési Ügynökség Nonprofit Kft. 2018. évi üzleti tervét 364 859 226 Ft tervezett bevétellel és 304 933 658 Ft tervezett kiadással, a határozat melléklete szerint elfogadja.

2./ A közgyűlés felkéri elnökét, hogy határozatáról a Hajdú-Bihar Megyei Fejlesztési Ügynökség Nonprofit Kft. ügyvezetőjét tájékoztassa.

**Végrehajtásért felelős:** Pajna Zoltán, a megyei közgyűlés elnöke

 Korbeák György, ügyvezető

**Határidő:** 2018. május 31.

(A határozat melléklete a jegyzőkönyv mellékletét képezi).

**Szavazásra teszi fel a Hajdú-Bihar Megyei Fejlesztési Ügynökség Nonprofit Kft. és a Debreceni Egyetem közötti, Fejlesztéspolitikai és Területi Tervezési Kihelyezett Tanszék létrehozásáról határozatlan időtartamra kötött megállapodásról szóló határozati javaslatot, amit a közgyűlés 20 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 18.05.25/10/0/A/KT

Ideje: 2018 május 25 11:56

Típusa: Nyílt

**Határozat; Elfogadva**

Minősített

**Eredménye Voks: Szav% Össz%**

Igen 20 100.00 83.33

Nem 0 0.00 0.00

Tartózkodik 0 0.00 0.00

**Szavazott 20 100.00 83.33**

Nem szavazott 0 0.00

Távol 4 16.67

**Összesen 24 100.00**

**46/2018. (V. 25.) MÖK határozat**

A Hajdú-Bihar Megyei Önkormányzat Közgyűlése a Polgári Törvénykönyvről szóló 2013. évi V. törvény 3:109. § (2) és (4) bekezdéseiben meghatározott hatáskörében eljárva,

1/ a határozat melléklete szerinti tartalommal jóváhagyja a Hajdú-Bihar Megyei Fejlesztési Ügynökség Nonprofit Kft. és a Debreceni Egyetem közötti, Fejlesztéspolitikai és Területi Tervezési Kihelyezett Tanszék létrehozásáról szóló határozatlan időtartamra kötött megállapodást.

2./ A közgyűlés felkéri elnökét, hogy határozatáról a Hajdú-Bihar Megyei Fejlesztési Ügynökség Nonprofit Kft. ügyvezetőjét tájékoztassa.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2018. május 31.

(A határozat melléklete a jegyzőkönyv mellékletét képezi).

**Szavazásra teszi fel a Hajdú-Bihar Megyei Fejlesztési Ügynökség Nonprofit Kft. ügyvezetője részére 3 havi prémium megállapításáról szóló határozati javaslatot, amit a közgyűlés 20 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 18.05.25/10/0/A/KT

Ideje: 2018 május 25 11:57

Típusa: Nyílt

**Határozat; Elfogadva**

Minősített

**Eredménye Voks: Szav% Össz%**

Igen 20 100.00 83.33

Nem 0 0.00 0.00

Tartózkodik 0 0.00 0.00

**Szavazott 20 100.00 83.33**

Nem szavazott 0 0.00

Távol 4 16.67

**Összesen 24 100.00**

**47/2018. (V. 25.) MÖK határozat**

A Hajdú-Bihar Megyei Önkormányzat Közgyűlése a Polgári Törvénykönyvről szóló 2013. évi V. törvény 3:109. § (2) és (4) bekezdéseiben meghatározott hatáskörében eljárva, figyelemmel a Hajdú-Bihar Megyei Önkormányzat kizárólagos tulajdonában álló gazdasági társaságok javadalmazási szabályzatának III.2.2 pontjában, valamint a 98/2017. (V. 26.) MÖK határozatban foglaltakra

1./ megállapítja, hogy Korbeák Györgyöt, a Hajdú-Bihar Megyei Fejlesztési Ügynökség Nonprofit Kft. ügyvezetőjét - a 2017. évi prémiumfeltételek értékelése alapján - 3 havi – a közgyűlési döntés elfogadásakor érvényes - alapbérének megfelelő prémium illeti meg, melynek kifizetéséről - likviditásának biztosítása mellett - a társaság gondoskodik.

2./ A közgyűlés felkéri elnökét, hogy határozatáról a Hajdú-Bihar Megyei Fejlesztési Ügynökség Nonprofit Kft. ügyvezetőjét tájékoztassa.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2018. május 31.

**Szavazásra teszi fel a Hajdú-Bihar Megyei Fejlesztési Ügynökség Nonprofit Kft. ügyvezetője részére 2018. évi prémiumfeladatok kitűzéséről szóló határozati javaslatot, amit a közgyűlés 20 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 18.05.25/10/0/A/KT

Ideje: 2018 május 25 11:57

Típusa: Nyílt

**Határozat; Elfogadva**

Minősített

**Eredménye Voks: Szav% Össz%**

Igen 20 100.00 83.33

Nem 0 0.00 0.00

Tartózkodik 0 0.00 0.00

**Szavazott 20 100.00 83.33**

Nem szavazott 0 0.00

Távol 4 16.67

**Összesen 24 100.00**

**48/2018. (V. 25.) MÖK határozat**

A Hajdú-Bihar Megyei Önkormányzat Közgyűlése a Polgári Törvénykönyvről szóló 2013. évi V. törvény 3:109. § (2) és (4) bekezdéseiben meghatározott hatáskörében eljárva, figyelemmel a 94/2017. (V. 26.) MÖK határozattal elfogadott, a Hajdú-Bihar Megyei Önkormányzat kizárólagos tulajdonában álló gazdasági társaságok javadalmazási szabályzatának III.2.2 pontjában foglaltakra, valamint a Munka Törvénykönyvéről szóló 2012. évi I. törvény 207. § (2) bekezdésére

1./ a Hajdú-Bihar Megyei Fejlesztési Ügynökség Nonprofit Kft. ügyvezetője részére 2018. évre a következő prémiumfeladatokat tűzi ki:

* a társaságnak lejárt köztartozása (adó, társadalombiztosítási járulék, vám, stb.) ne álljon fenn az üzleti év végén,
* a társaság adózás előtti vállalkozási eredménye számviteli értelemben pozitív legyen.

A kitűzött feladatok teljesítése esetén az ügyvezetőt 3 havi alapbérének megfelelő prémium illeti meg. Nem fizethető prémium abban az esetben, ha a Társaság tárgyévi beszámolójának független könyvvizsgálói jelentése a vezető tisztségviselő intézkedési, döntési hatáskörébe tartozó ok miatt korlátozó, elutasító könyvvizsgálói záradékot tartalmaz, vagy a záradék megadásának elutasítását tartalmazza.

A prémiumfeladatok teljesítésének értékelésére a 2018. évi üzleti évet lezáró beszámoló és mérleg elfogadásakor kerül sor.

2./ A közgyűlés felkéri elnökét, hogy határozatáról a Hajdú-Bihar Megyei Fejlesztési Ügynökség Nonprofit Kft. ügyvezetőjét tájékoztassa.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2018. május 31.

**Szavazásra teszi fel Korbeák György, a Hajdú-Bihar Megyei Fejlesztési Ügynökség Nonprofit Kft. ügyvezetője díjazásának 2018. június 1. napjától bruttó 550 000 Ft/hó összegben történő megállapításáról, valamint további munkavégzésre irányuló jogviszony engedélyezéséről szóló határozati javaslatot, amit a közgyűlés 20 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 18.05.25/10/0/A/KT

Ideje: 2018 május 25 11:57

Típusa: Nyílt

**Határozat; Elfogadva**

Minősített

**Eredménye Voks: Szav% Össz%**

Igen 20 100.00 83.33

Nem 0 0.00 0.00

Tartózkodik 0 0.00 0.00

**Szavazott 20 100.00 83.33**

Nem szavazott 0 0.00

Távol 4 16.67

**Összesen 24 100.00**

**49/2018. (V. 25.) MÖK határozat**

A Hajdú-Bihar Megyei Önkormányzat Közgyűlése a Polgári Törvénykönyvről szóló 2013. évi V. törvény 3:109. § (2) és (4) bekezdéseiben meghatározott hatáskörében eljárva, figyelemmel a 94/2017. (V. 26.) MÖK határozattal elfogadott, a Hajdú-Bihar Megyei Önkormányzat kizárólagos tulajdonában álló gazdasági társaságok javadalmazási szabályzatának III.1. pontjában foglaltakra, valamint a Munka Törvénykönyvéről szóló 2012. évi I. törvény 209. § (1), valamint 211. § (1) bekezdéseire

1./ Korbeák György, a Hajdú-Bihar Megyei Fejlesztési Ügynökség Nonprofit Kft. ügyvezetője díjazását **2018. június 1. napjától** bruttó 550 000 Ft/hó összegben állapítja meg.

2./ A közgyűlés engedélyezi az ügyvezető számára további munkavégzésre irányuló jogviszony létesítését, és ennek keretében tudományos, oktatói, lektori, szerkesztői, valamint jogi oltalom alá eső szellemi tevékenység ellátását.

3./ A közgyűlés felkéri elnökét a munkaszerződés 1./ és 2./ pontoknak megfelelő tartalmú módosításának aláírására, a szükséges intézkedések megtételére.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2018. május 31.

***12.napirendi pont***

„Tájékoztató az INNOVA Nonprofit Kft. 2017. évi számviteli törvény szerinti beszámolójáról, Felügyelő bizottsági tagok megválasztásáról”

**Pajna Zoltán**

A Felügyelő Bizottságba a megyei önkormányzat részéről korábban két fő került delegálásra, a májusban megtartott taggyűlésen ez egy főre módosult, melynek keretében Dombi Imréné közgyűlési tagot jelölte. A korábbi ügyvezető által kialakított rossz gazdálkodást sikerült megállítani, így elmondhatja, hogy a jelenlegi ügyvezető eredményes munkát végzett. Kéri a közgyűlés tagjait tegyék meg hozzászólásaikat. Megállapítja, hogy hozzászólás, javaslat nincs.

**Szavazásra teszi fel az INNOVA Észak-Alföld Nonprofit Kft. 2017. évi számviteli törvény szerinti beszámolójáról szóló határozati javaslatot, melyet a közgyűlés 20 igen, 0 nem szavazattal, 0 tartózkodás mellett elfogadva a következő rendeletet hozza:**

Száma: 18.05.25/11/0/A/KT

Ideje: 2018 május 25 11:59

Típusa: Nyílt

**Határozat; Elfogadva**

Egyszerű

**Eredménye Voks: Szav% Össz%**

Igen 20 100.00 83.33

Nem 0 0.00 0.00

Tartózkodik 0 0.00 0.00

**Szavazott 20 100.00 83.33**

Nem szavazott 0 0.00

Távol 4 16.67

**Összesen 24 100.00**

**50/2018. (V. 25.) MÖK határozat**

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 18. § (1) bekezdés c) pontja alapján, figyelemmel a Polgári Törvénykönyvről szóló 2013. évi V. törvény 3:109. § (2) bekezdésére, valamint a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 2. mellékletének I/2/11. pontjára

1./ az INNOVA Észak-Alföld Regionális és Innovációs Ügynökség Nonprofit Kft. felügyelő bizottsági tagjainak megválasztásáról szóló tájékoztatót, valamint a 2017. évi - a határozati javaslat mellékletét képező - számviteli törvény szerinti beszámolójáról szóló tájékoztatót tudomásul veszi.

2./ A közgyűlés felkéri elnökét a határozat ügyvezető részére történő megküldésére.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2018. május 31.

(A határozat melléklete a jegyzőkönyv mellékletét képezi).

***13.napirendi pont***

„Az Észak-Alföldi Regionális Fejlesztési Ügynökség Nonprofit Kft. „v.a.” 2017. április 01. – 2018. március 31. üzleti évre vonatkozó számviteli törvény szerinti beszámolójának elfogadása”

**Pajna Zoltán**

Három megye a tulajdonos, két éve folyik a végelszámolás, melynek még mindig nincs vége a különböző bírósági perek miatt, melyből van, ami a Kúriáig is elment. Mára az ügyek java része lezáródott, várhatóan a következő hónapokban a végelszámolás befejeződhet. Kéri a közgyűlés tagjait tegyék meg hozzászólásaikat. Megállapítja, hogy hozzászólás, javaslat nincs.

**Szavazásra teszi fel az ÉARFÜ Észak-Alföldi Regionális Fejlesztési Ügynökség Közhasznú Nonprofit Korlátolt Felelősségű Társaságnak a 2017.04.01.-től 2018.03.31-ig tartó üzleti évre vonatkozó éves beszámolójáról szóló határozati javaslatot, amit a közgyűlés 20 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 18.05.25/12/0/A/KT

Ideje: 2018 május 25 12:02

Típusa: Nyílt

**Határozat; Elfogadva**

Egyszerű

**Eredménye Voks: Szav% Össz%**

Igen 20 100.00 83.33

Nem 0 0.00 0.00

Tartózkodik 0 0.00 0.00

**Szavazott 20 100.00 83.33**

Nem szavazott 0 0.00

Távol 4 16.67

**Összesen 24 100.00**

**51/2018. (V. 25.) MÖK határozat**

A Hajdú-Bihar Megyei Önkormányzat Közgyűlése a területfejlesztésről és a területrendezésről szóló 1996. évi XXI. törvény 2012. január 1-jén hatályos 29. § (2)-(3) bekezdése alapján – mint az ÉARFÜ Észak-Alföldi Regionális Fejlesztési Ügynökség Közhasznú Nonprofit Korlátolt Felelősségű Társaság „v. a.” (a továbbiakban: Társaság) egyik tulajdonosa -, figyelemmel a Polgári Törvénykönyvről szóló 2013. évi V. törvény 3:109. § (2) bekezdésére, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény 46. § (1) bekezdésére, továbbá a Társasági Szerződésnek a kizárólagos taggyűlési hatásköröket rögzítő II. fejezet 1.2. a) pontjára

1./ elfogadja a Társaságnak a 2017. április 1-jétől 2018. március 31-ig tartó üzleti évre vonatkozó éves beszámolóját (mérleg, eredmény-kimutatás, kiegészítő melléklet, üzleti jelentés) a határozati javaslat melléklete szerint2 918 eFt ezer Ft mérlegfőösszeggel, - 5 528 eFtadózott eredménnyel, valamint elfogadja a közhasznúsági mellékletet.

2./ A közgyűlés felhatalmazza elnökét, hogy határozatát a Társaság taggyűlésén képviselje.

**Végrehajtásért felelős:** Pajna Zoltán, a megyei közgyűlés elnöke

**Határidő:** 2018. május 31.

 (A határozat melléklete a jegyzőkönyv mellékletét képezi.)

***14.napirendi pont***

„Tájékoztató a Hajdú-Bihar Megyei Vállalkozásfejlesztési Alapítvány 2017. évi működéséről, vagyoni, pénzügyi és jövedelmi helyzetéről szóló beszámolóról”

**Pajna Zoltán**

Az alapítvány nagy nehézségekkel küzdött, mivel a piacon megjelentek olyan szereplők, amely megnehezítette a dolgát, de végül sikerült megtalálni azt a területet, mely által eredményesen tud működni. Kéri a közgyűlés tagjait tegyék meg hozzászólásaikat. Megállapítja, hogy hozzászólás, javaslat nincs.

**Szavazásra teszi fel a Hajdú-Bihar Megyei Vállalkozásfejlesztési Alapítvány 2017. évi működéséről, vagyoni, pénzügyi és jövedelmi helyzetéről szóló beszámoló elfogadásáról szóló határozati javaslatot, melyet a közgyűlés 20 igen, 0 nem szavazattal, 0 tartózkodás mellett elfogadva a következő határozatot hozza:**

Száma: 18.05.25/13/0/A/KT

Ideje: 2018 május 25 12:03

Típusa: Nyílt

**Határozat; Elfogadva**

Egyszerű

**Eredménye Voks: Szav% Össz%**

Igen 20 100.00 83.33

Nem 0 0.00 0.00

Tartózkodik 0 0.00 0.00

**Szavazott 20 100.00 83.33**

Nem szavazott 0 0.00

Távol 4 16.67

**Összesen 24 100.00**

**52/2018. (V. 25.) MÖK határozat**

A Hajdú-Bihar Megyei Önkormányzat Közgyűlése a Hajdú-Bihar Megyei Önkormányzat Közgyűlése és Szervei Szervezeti és Működési Szabályzatáról szóló 1/2015. (II. 2.) önkormányzati rendelet 18. § (1) bekezdés b) pontja alapján, figyelemmel az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény 29. §-ára

1./ a Hajdú-Bihar Megyei Vállalkozásfejlesztési Alapítvány 2017. évi működésével, vagyoni, pénzügyi és jövedelmi helyzetével kapcsolatos beszámolóról szóló tájékoztatót a határozati javaslat mellékletei szerinti tartalommal elfogadja.

2./ A közgyűlés felkéri elnökét a határozat ügyvezető igazgató részére történő megküldésére.

**Végrehajtásért felelős:** Pajna Zoltán, a közgyűlés elnöke

**Határidő:** 2018. június 5.

 (A határozat mellékletei a jegyzőkönyv mellékletét képezik.)

***Különfélék***

**Pajna Zoltán**

Tájékoztatja a közgyűlést, hogy a közgyűlés következő munkaülésére várhatóan 2018. június 22-én (péntek) kerül sor. Megköszöni az ülésen való részvételt, az ülést 12.05-kor bezárja.

**Készült: Debrecen, 2018. június 6.**

|  |  |
| --- | --- |
| **Dr. Dobi Csaba****jegyző** | **Pajna Zoltán****a megyei közgyűlés elnöke** |